P6_TA(2006)0220
Τα ανθρώπινα δικαιώματα στον κόσμο το 2005 και η πολιτική της Ένωσης στον τομέα
αυτόν
Ψήφισμα του Ευρωπαϊκού Κοινοβουλίου σχετικά με την ετήσια έκθεση για τα ανθρώπινα δικαιώματα
στον κόσμο το 2005 και την πολιτική της ΕΕ επί του θέματος (2005/2203(INI))
Το Ευρωπαϊκό Κοινοβούλιο,
—έχοντας υπόψη την έβδομη ετήσια έκθεση της ΕΕ για τα ανθρώπινα δικαιώματα (2005) (1),
—έχοντας υπόψη τα άρθρα 3, 6, 11, 13 και19της Συνθήκης για την Ευρωπαϊκή Ένωση και τα άρθρα 177 και
300 της Συνθήκης περί ιδρύσεως της Ευρωπαϊκής Κοινότητας,
—έχοντας υπόψη την Οικουμενική Διακήρυξη των Ανθρωπίνων Δικαιωμάτων και όλα τα σχετικά διεθνή όργανα
για τα ανθρώπινα δικαιώματα (2),
—έχοντας υπόψη τη σύμβαση για την εξάλειψη όλων των μορφών διακρίσεων κατά των γυναικών (CEDAW) και
το προαιρετικό της πρωτόκολλο,
—έχοντας υπόψη τον Χάρτη των Ηνωμένων Εθνών,
—έχοντας υπόψη την έναρξη ισχύος, την1η Ιουλίου 2002, του Καταστατικού της Ρώμης του Διεθνούς Ποινικού
Δικαστηρίου (ΔΠΔ) και τα ψηφίσματα του ΕΚ σχετικά με το ΔΠΔ (3),
—έχοντας υπόψη τη Σύμβαση του Συμβουλίου της Ευρώπης για την καταπολέμηση της εμπορίας ανθρώπων και
το πρόγραμμα δράσης 2005 για το εμπόριο των ανθρώπων, που αναπτύχθηκαν και εγκρίθηκαν από το
Συμβούλιο και την Επιτροπή σύμφωνα με το πρόγραμμα της Χάγης,
—έχοντας υπόψη το Πρωτόκολλο αριθ. 13 της Ευρωπαϊκής Σύμβασης για την Προστασία των Ανθρωπίνων
Δικαιωμάτων και των Θεμελιωδών Ελευθεριών, όσον αφορά την κατάργηση της θανατικής ποινής σε κάθε περί-
σταση,
—έχοντας υπόψη τον Χάρτη Θεμελιωδών Δικαιωμάτων της Ευρωπαϊκής Ένωσης (4),
—έχοντας υπόψη τη συμφωνία εταιρικής σχέσης ΑΚΕ-ΕΕ (5)και την πρόσφατη αναθεώρησή της του 2005 (6),
—έχοντας υπόψη τα προηγούμενα ψηφίσματά του σχετικά με τα ανθρώπινα δικαιώματα στον κόσμο,
—έχοντας υπόψη το ψήφισμά του, της24ης Φεβρουαρίου 2005, σχετικά με τις προτεραιότητες και τις
συστάσεις της ΕΕ για την 61η σύνοδο της Επιτροπής Ανθρωπίνων Δικαιωμάτων του ΟΗΕ στη Γενεύη
(14Μαρτίου—22Απριλίου 2005) (7),
—έχοντας υπόψη το ψήφισμά του, της14ης Φεβρουαρίου 2006, σχετικά με τη ρήτρα για τα δικαιώματα του
ανθρώπου και τη δημοκρατία στις συμφωνίες της Ευρωπαϊκής Ένωσης (8),
—έχοντας υπόψη όλα τα επείγοντα ψηφίσματα για τα ανθρώπινα δικαιώματα που ψηφίστηκαν από αυτό,
—έχοντας υπόψη την Ανακοίνωση της Επιτροπής, με τίτλο «Δέκατη Επέτειος της Ευρωμεσογειακής Εταιρικής
Σχέσης: Πρόγραμμα εργασίας με στόχο την αντιμετώπιση των προκλήσεων κατά την επόμενη πενταετία» (COM
(2005)0139),
—έχοντας υπόψη τα ψηφίσματα της Ευρωμεσογειακής Κοινοβουλευτικής Συνέλευσης, και ειδικότερα αυτά τα
οποία ψηφίστηκαν στις 21Νοεμβρίου 2005 στο Ραμπάτ,
—έχοντας υπόψη το ψήφισμά του της 17ης Νοεμβρίου 2005 για την έκτη ετήσια έκθεση του Συμβουλίου
σχετικά με τον κώδικα συμπεριφοράς για τις εξαγωγές όπλων της Ευρωπαϊκής Ένωσης (9),
—έχοντας υπόψη τα συμπεράσματα του Φόρουμ Συζήτησης της ΕΕ για τα Ανθρώπινα Δικαιώματα, που πραγμα-
τοποιήθηκε τον Δεκέμβριο του 2005,7.12.2006 C 297 E/341 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Έγγραφο του Συμβουλίου 12416/05.
(2)Σημείωση: για όλα τα σχετικά βασικά κείμενα μπορείτε να συμβουλευθείτε τον πίνακα που επισυνάπτεται στην έκθεση Α6-
0158/2006 της Επιτροπής Εξωτερικών Υποθέσεων.
(3)ΕΕC 379 της7.12.1998, σ. 265· ΕΕ C 262 της18.9.2001, σ. 262· ΕΕ C 293 E της28.11.2002, σ. 88· ΕΕ C 271 E της
12.11.2003, σ. 576.
(4)ΕΕC 364 της18.12.2000, σ. 1.
(5)ΕΕL 317 της15.12.2000, σ. 3.
(6)ΕΕL 287 της28.10.2005, σ. 4.
(7)ΕΕC 304 E της1.12.2005, σ. 375.
(8)Κείμενα που εγκρίθηκαν, P6_TA(2006)0056.
(9)Κείμενα που εγκρίθηκαν, P6_TA(2005)0436.
—έχοντας υπόψη τη σύμβαση του ΟΗΕ κατά των βασανιστηρίων και άλλων τρόπων σκληρής, απάνθρωπης ή
ταπεινωτικής μεταχείρισης ή τιμωρίας,
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Εξωτερικών Υποθέσεων και τη γνωμοδότηση της Επιτροπής Δικαιω-
μάτων των Γυναικών και Ισότητας των Φύλων (A6-0158/2006),
A.λαμβάνοντας υπόψη ότι η ετήσια έκθεση της ΕΕ για τα ανθρώπινα δικαιώματα το 2005 είναι μια γενική
επισκόπηση των δραστηριοτήτων των θεσμικών οργάνων της Ευρωπαϊκής Ένωσης σε σχέση με τα ανθρώπιναδικαιώματα εντός και εκτός της Ευρωπαϊκής Ένωσης,
Β.λαμβάνοντας υπόψη ότι το παρόν ψήφισμα έχει ως στόχο να εξετάσει, να αξιολογήσει και, όπου χρειάζεται, να
προσφέρει εποικοδομητική κριτική για τις δραστηριότητες της Επιτροπής και του Συμβουλίου για τα ανθρώ-πινα δικαιώματα και τις εν γένει δραστηριότητες του Ευρωπαϊκού Κοινοβουλίου,
1. χαιρετίζει το γεγονός ότι η ΕΕ διαδραματίζει ολοένα και πιο ενεργό ρόλο στην παγκόσμια σκηνή για την
βελτίωση των ανθρωπίνων δικαιωμάτων παγκοσμίως· θεωρεί ότι η τελευταία διεύρυνση της ΕΕ σε 25κράτη μέλη
με457 εκατομμύρια κατοίκους (η οποία σύντομα θα εφαρμοσθεί με την προσχώρηση της Βουλγαρίας και της
Ρουμανίας) έχει αυξήσει την σημασία σε παγκόσμιο επίπεδο της ΕΕ και της προσέδωσε, κατά συνέπεια, μεγαλύτερο
ειδικό βάρος στη διεθνή πολιτική για τα ανθρώπινα δικαιώματα·
2. θεωρεί ότι παρά τις έντονες δραστηριότητες για την υποστήριξη της προώθησης των ανθρωπίνων δικαιωμάτων,
αυτές οι προσπάθειες περιορίζονται κατά μέγα μέρος σε ειδικούς και άπαξ αντιπροσωπεύσεις, και ότι η Ευρωπαϊκή
Ένωση αποτυγχάνει σε γενικές γραμμές να ανταποκριθεί συστηματικά και αδιάλειπτα στις ανησυχίες για τα ανθρώ-πινα δικαιώματα όσον αφορά τις τρίτες χώρες και να ευθυγραμμίσει την πολιτική για τα ανθρώπινα δικαιώματα μετην εμπορική και αναπτυξιακή πολιτική και με άλλες εξωτερικές πολιτικές της Ένωσης έναντι των τρίτων χωρών·
3. τονίζει την ανάγκη μιας κοινής, συνεπούς και διαφανούς πολιτικής η οποία θα εφαρμόζεται από όλα τα κράτη
μέλη στις διμερείς τους σχέσεις με τρίτες χώρες που έχουν χαμηλές επιδόσεις στον τομέα των ανθρωπίνων δικαιω-μάτων, και καλεί τα κράτη μέλη να διεξάγουν τις διμερείς επαφές τους με αυτές τις χώρες σύμφωνα με την κοινή
θέση της ΕΕ·
4. θεωρεί απαραίτητη τη θέσπιση από την Ευρωπαϊκή Ένωση ενός ολοκληρωμένου πλαισίου κανόνων και θεσμών
για την εκχώρηση δεσμευτικής ισχύος στον Χάρτη Θεμελιωδών Δικαιωμάτων, τη διασφάλιση της συμμόρφωσης με
το σύστημα που προβλέπεται στην Ευρωπαϊκή Σύμβαση για την προστασία των Ανθρωπίνων Δικαιωμάτων και τωνΘεμελιωδών Ελευθεριών τη δημιουργία της βάσης ενός ενιαίου ευρωπαϊκού μετώπου στον αγώνα για ένα παγκό-σμιο πνεύμα δικαιωμάτων· καλεί τους ευρωπαϊκούς πολιτικούς φορείς να επιστρατεύσουν τις δυνάμεις τους υπέραυτών των στόχων·
Η Ετήσια Έκθεση του Συμβουλίου
5. υπογραμμίζει τη σημασία της «ετήσιας έκθεσης της ΕΕ για τα ανθρώπινα δικαιώματα» σε ό,τι αφορά την
αύξηση της ορατότητας των θεμάτων ανθρωπίνων δικαιωμάτων εν γένει·
6. επικροτεί όλως ιδιαιτέρως τη δημόσια παρουσίαση εκ μέρους του Συμβουλίου της έκθεσης του 2005 ενώπιον
της ολομέλειας του Δεκεμβρίου του 2005, εκ παραλλήλου με την ετήσια απονομή του Βραβείου Ζαχάρωφ για
την ελευθερία σκέψης σε τρεις νικητές, δηλαδή τις «Κυρίες στα Λευκά», τους Ρεπόρτερ χωρίς σύνορα και την
Hauwa Ibrahim εκ μέρους του Ευρωπαϊκού Κοινοβουλίου· προτρέπει τη συνέχιση αυτής της πρακτικής στο
μέλλον, ούτως ώστε η συνεδρίαση της ολομέλειας του Ευρωπαϊκού Κοινοβουλίου κάθε Δεκέμβριο να αποτελεί
σημείο αναφοράς για τις δραστηριότητες της ΕΕ σε σχέση με τα ανθρώπινα δικαιώματα·
7. επικροτεί την αυξημένη σαφήνεια και περιεκτικότητα της έκθεσης· ζητεί, ωστόσο, από το Συμβούλιο, να
επικεντρωθεί περισσότερο στην αξιολόγηση των κοινοτικών μέσων και πρωτοβουλιών σε τρίτες χώρες, να εξετάσει
τα αποτελέσματα που επιτεύχθηκαν σε αυτόν τον τομέα και να συμπεριλάβει μελέτες αντίκτυπου για τις αναφερό-
μενες δραστηριότητες, καθορίζοντας παράλληλα μία σαφή μεθοδολογία για ένα τέτοιο έργο, καθώς και στρατη-
γικές αναλύσεις καίριων στόχων για το ερχόμενο έτος·
8. θεωρεί θετική εξέλιξη το γεγονός ότι η έκθεση του Συμβουλίου για πρώτη φορά επιχειρεί να αποδώσει δικαιο-
σύνη στις δραστηριότητες του Ευρωπαϊκού Κοινοβουλίου, αλλά καλεί την μελλοντική Φινλανδική Προεδρεία να
συμβουλευθεί άμεσα το Ευρωπαϊκό Κοινοβούλιο κατά τη διατύπωση της Όγδοης Ετήσιας Έκθεσης της ΕΕ για τα
Ανθρώπινα Δικαιώματα, να προβεί σε απολογισμό σχετικά με τον τρόπο που ελήφθησαν υπόψη τα ψηφίσματα του
Ευρωπαϊκού Κοινοβουλίου από το Συμβούλιο και την Επιτροπή, και να συμπεριλάβει, ως βασικό στοιχείο, έναν
ρόλο για το Κοινοβούλιο κατά την διατύπωση της έκθεσης ώστε η τελική μορφή της να είναι μια πραγματικήπροσπάθεια να αντικατοπτριστούν οι απόψεις του Συμβουλίου, της Επιτροπής και του Κοινοβουλίου· πιστεύει ότι
το Ευρωπαϊκό Κοινοβούλιο πρέπει να εξακολουθήσει να εκδίδει τη δική του έκθεση, προκειμένου να αξιολογείται η
πολιτική ανθρωπίνων δικαιωμάτων της ΕΕ και να ασκείται κοινοβουλευτικός έλεγχος·7.12.2006 C 297 E/342 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
9. προτείνει ότι βασική προτεραιότητα του Συμβουλίου στις μελλοντικές εκθέσεις για τα ανθρώπινα δικαιώματα
πρέπει να είναι η ανάλυση και η εφαρμογή των κατευθυντήριων γραμμών της ΕΕ, καθώς και η διενέργεια αξιολό-
γησης του αντίκτυπου για κάθε κατευθυντήρια γραμμή, σταθμίζοντας την αποτελεσματικότητά τους στη διαμόρ-
φωση αλλαγών σε τρίτες χώρες·
10. ζητεί οι μελλοντικές ετήσιες εκθέσεις για τα ανθρώπινα δικαιώματα να περιλαμβάνουν ανάλυση του τρόπου
με τον οποίο αντιμετωπίζονται τα ανθρώπινα δικαιώματα στο πλαίσιο της εξωτερικής διάστασης άλλων πολιτικών
της ΕΕ, όπως η ανάπτυξη και το εμπόριο, ακόμη και αναφέροντας τον βαθμό στον οποίο έχουν χρησιμοποιηθεί
ρήτρες για τα ανθρώπινα δικαιώματα και τη δημοκρατία στις σχέσεις της ΕΕ με τρίτες χώρες· ζητεί επίσης, εν
προκειμένω, οι μελλοντικές ετήσιες εκθέσεις για τα ανθρώπινα δικαιώματα να αξιολογούν την πραγματική συμμόρ-
φωση με τη ρήτρα για τα ανθρώπινα δικαιώματα και τη δημοκρατία που περιλαμβάνεται στις συμφωνίες της ΕΕ,
όπως προσυπογράφτηκε από το Κοινοβούλιο στο προαναφερθέν ψήφισμά του της 14ης Φεβρουαρίου 2006·
Δραστηριότητες της Ευρωπαϊκής Ένωσης στη διάρκεια των δύο Προεδριών
11. επικροτεί την προσέγγιση με επίκεντρο τη συνεργασία που ακολούθησαν οι Προεδρίες του Λουξεμβούργου
και του Ηνωμένου Βασιλείου και προσδοκά τη συνέχιση αυτής της προσέγγισης από την αυστριακή και τη φινλαν-
δική Προεδρία με την έγκριση κοινού ετήσιου προγράμματος· θεωρεί ότι η εν λόγω συνεργασία αυξάνει τον συντο-
νισμό και τη συνέπεια της δράσης της ΕΕ και ελπίζει ότι αυτή η τάση θα συνεχιστεί και θα ενισχυθεί περαιτέρωστο μέλλον·
12. επικροτεί τις προσπάθειες και τη δέσμευση της λουξεμβουργιανής και της βρετανικής Προεδρίας να αναπτύ-
ξουν μεθοδολογία και κριτήρια για την αποτελεσματικότερη εφαρμογή των κατευθυντήριων γραμμών της ΕΕ,
συμπεριλαμβανομένων διαβημάτων προς τρίτες χώρες σχετικά με ατομικές περιπτώσεις, δημόσιων αναφορών και
δηλώσεων· τονίζει τη σημασία θέσπισης ενός ειδικού μηχανισμού συστηματικής συλλογής πρακτικών σε τοπικόεπίπεδο από τους επικεφαλής των αποστολών και των αντιπροσωπειών της Επιτροπής, προκειμένου να εντοπιστούν
παραδείγματα «βέλτιστων και χείριστων πρακτικών» επιτόπιας εφαρμογής, η οποία θα μπορούσε να επιτρέψει την
αξιολόγηση της τοπικής εφαρμογής·
13. επικροτεί τις πρωτοβουλίες που ανέλαβε η Προεδρία του Λουξεμβούργου για να ξεπεραστεί το πρόβλημα
των περιορισμένων πόρων μέσω της κατανομής του φόρτου εργασίας, των πρόωρων διαπραγματεύσεων, της
συγκέντρωσης των πόρων, και άτυπων συνεργασιών τρόικας με άλλα κράτη για ιδιαίτερα ζητήματα· καλεί το
Συμβούλιο να ενθαρρύνει αυτήν την προσέγγιση κατά τη διάρκεια άλλων Προεδριών·
14. εκτιμά την προσέγγιση που υιοθέτησε η Προεδρία του Ηνωμένου Βασιλείου σχετικά με την ποινή του
θανάτου, σύμφωνα με τις Κατευθυντήριες Γραμμές της ΕΕ για την θανατική ποινή, προβαίνουσα σε διαβήματα
προς χώρες στις οποίες είτε υπήρχε κίνδυνος να αρθεί de jure ήde facto η αναστολή της θανατικής ποινής είτε
εξετάζετο η περίπτωση πραγματοποίησης εσωτερικών ενεργειών με στόχο την εισαγωγή της αναστολής· ζητεί από
την Αυστριακή Προεδρία και όλες τις μελλοντικές προεδρίες να ακολουθήσουν αυτό το παράδειγμα και ναπροβαίνουν τακτικά σε διαβήματα προς τις χώρες αυτές· καλεί όλες τις προεδρίες να συνεχίσουν με τα διαβήματαπου έχουν πραγματοποιηθεί κατά το παρελθόν, όπως αρμόζει· καλεί την Επιτροπή να αναθέσει στις αντιπροσωπείες
της στις τρίτες χώρες, στις οποίες ισχύει η θανατική ποινή, να στηρίξουν τις ενέργειες του Συμβουλίου για την
εξασφάλιση αναστολής και να διπλασιάσει τις προσπάθειές της στην περίπτωση Ευρωπαίων πολιτών που έχουν
καταδικασθεί με την ποινή του θανάτου· χαιρετίζει το ψήφισμα που εγκρίθηκε από την Ευρωμεσογειακή Κοινοβου-
λευτική Συνέλευση στο Ραμπάτ στις 21Νοεμβρίου 2005, το οποίο απευθύνει έκκληση στις χώρες εταίρους της
διαδικασίας της Βαρκελώνης να υποστηρίξουν την αναστολή της θανατικής ποινής·
15. επιδοκιμάζει την προτεραιότητα που δίδεται στην συμμόρφωση με τις υποχρεώσεις στον τομέα των ανθρω-
πίνων δικαιωμάτων ως μέρος των ενεργειών που πραγματοποιήθηκαν κατά τη διάρκεια της Προεδρίας του ΗΒ για
την έναρξη των ενταξιακών διαπραγματεύσεων με την Τουρκία και την Κροατία, για την χορήγηση του καθεστώτος
της υποψήφιας χώρας μέλους στην πρώην Γιουγκοσλαβική Δημοκρατία της Μακεδονίας και την έναρξη τωνδιαπραγματεύσεων για τις Συμφωνίες Σταθερότητας και Συνεργασίας με την Σερβία-Μαυροβούνιο και την Βοσνία-Ερζεγοβίνη· ζητεί από την Επιτροπή να εξασφαλίσει πραγματική πρόοδο από τις υποψήφιες χώρες στον τομέα των
ανθρωπίνων δικαιωμάτων, και συγκεκριμένα όσον αφορά την προστασία των μειονοτήτων, την θρησκευτική ελευ-
θερία και την ελευθερία έκφρασης, τους εκτοπισθέντες και τους πρόσφυγες, τους ανθρώπους με νοητικά προβλή-
ματα υγείας και/ή πνευματικές αναπηρίες και τη συνεργασία με τη διεθνή δικαιοσύνη, σύμφωνα με τις Ευρωπαϊκές
αρχές και το Κοινοτικό κεκτημένο· παρακινεί το Συμβούλιο και την Επιτροπή να συμπεριλάβουν τη συμμόρφωσηπρος τις Συμβάσεις του ΟΗΕ στις συμβατικές τους σχέσεις με τις υποψήφιες χώρες και τις χώρες στη διαδικασίαΣταθερότητας και Συνεργασίας ως καίριο θέμα· υπογραμμίζει τη σημασία της διαδικασίας σύνδεσης και προσχώ-
ρησης στο να δώσει την ώθηση για την πραγματοποίηση μεταρρυθμίσεων στον τομέα των ανθρωπίνων δικαιω-
μάτων·7.12.2006 C 297 E/343 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
16. επικροτεί το γεγονός ότι η καταπολέμηση της εμπορίας ανθρώπων θεωρείται προτεραιότητα των Προεδριών
του Συμβουλίου· προτρέπει την ΕΕ να υιοθετήσει μία ολοκληρωμένη, επικεντρωμένη στα ανθρώπινα δικαιώματα
προσέγγιση για την αντιμετώπιση αυτού του αυξανόμενου φαινομένου·
17. επικροτεί την επιλογή της ελευθερίας της έκφρασης ως μείζον θέμα ανθρωπίνων δικαιωμάτων κατά την
Προεδρία του Ηνωμένου Βασιλείου· ανησυχεί για τον μεγάλο αριθμό δημοσιογράφων παγκοσμίως, και ειδικότερα
στην Κίνα, τη Λευκορωσία, την Κούβα και τη Βόρειο Κορέα, που καταδικάζονται για υποτιθέμενη δυσφήμηση
κρατικών αξιωματούχων ή πολιτικών· ζητεί από το Συμβούλιο να υποστηρίξει ένα παγκόσμιο μορατόριουμ στηφυλάκιση δημοσιογράφων, ως ένα πρώτο βήμα· τονίζει, ωστόσο, ότι η ελευθερία έκφρασης δεν αποκλείει τον αμοι-
βαίο σεβασμό και κατανόηση μεταξύ διαφορετικών πολιτισμών·
18. εκφράζει την απογοήτευσή του για την αποτυχία της βρετανικής Προεδρίας να διοργανώσει μια τρίτη
συνεδρίαση του ευρωπαϊκού δικτύου σημείων επαφής για τη γενοκτονία, τα εγκλήματα κατά της ανθρωπότητας
και τα εγκλήματα πολέμου (
1),το οποίο αποτελεί ένα ανεκτίμητο μέσο για την ενίσχυση της συνεργασίας μεταξύ
των κρατών μελών της ΕΕ σε έρευνες και διώξεις διεθνών εγκλημάτων σε εθνικό επίπεδο·
Απόδοση των δραστηριοτήτων του Συμβουλίου και της Επιτροπής στον τομέα των ανθρωπίνων
δικαιωμάτων στα διεθνή φόρα
19. επικροτεί την ενεργό συμμετοχή της ΕΕ και των κρατών μελών της στα θέματα ανθρωπίνων δικαιωμάτων σε
διαφόρων ειδών διεθνή φόρουμ το 2005, μεταξύ άλλων στην Επιτροπή Ανθρωπίνων Δικαιωμάτων του ΟΗΕ, στη
Γενική Συνέλευση του ΟΗΕ, στο Υπουργικό Συμβούλιο του Οργανισμού για την Ασφάλεια και τη Συνεργασία
στην Ευρώπη (ΟΑΣΕ), στο Συμβούλιο της Ευρώπης και στην Υπουργική Διάσκεψη του ΠΟΕ·
20. εκτιμά την ρεαλιστική προσέγγιση της Προεδρίας της ΕΕ και του Συμβουλίου στην 61η σύνοδο της
Επιτροπής των Ηνωμένων Εθνών για τα Ανθρώπινα Δικαιώματα· στο πλαίσιο αυτό χαιρετίζει τον καίριο ρόλο που
διαδραμάτισε η ΕΕ στην διασφάλιση κρίσιμων και εποικοδομητικών ψηφισμάτων για τα ανθρώπινα δικαιώματα στηνΛαϊκή Δημοκρατία του Κονγκό, στο Νεπάλ, στη Βόρεια Κορέα, στο Σουδάν, στο Ουζμπεκιστάν και το Τουρκμενι-
στάν, και σχετικά με τα ανθρώπινα δικαιώματα και την καταπολέμηση της τρομοκρατίας καθώς και τον διορισμό
Ειδικών Εισηγητών για την ανάπτυξη αρχών και κατευθυντηρίων γραμμών σχετικά με τις διακρίσεις που βασίζονταιστην εργασία και την καταγωγή· χαιρετίζει επίσης την στήριξη που δόθηκε στο διορισμό Ειδικού Εισηγητή προκει-
μένου να συμβάλει στην ενίσχυση των προτύπων για τα ανθρώπινα δικαιώματα στην εργασία·
21. υπενθυμίζει ωστόσο στο Συμβούλιο το προαναφερθέν ψήφισμά του, της24ης Φεβρουαρίου 2005, με το
οποίο απηύθυνε έκκληση στην ΕΕ να καταθέσει ψηφίσματα για ορισμένα θέματα προτεραιότητας· εκφράζει συγκε-
κριμένα την απογοήτευσή του για το γεγονός ότι η ΕΕ αρνήθηκε να στηρίξει ψηφίσματα για τις παραβιάσεις τωνανθρωπίνων δικαιωμάτων στην Κίνα, την Ζιμπάμπουε και την Τσετσενία· υπενθυμίζει, σχετικά, τις υποχρεώσεις που
ανελήφθησαν από το Συμβούλιο στα πλαίσια των κατευθυντηρίων γραμμών της ΕΕ για τους διαλόγους των ανθρω-πίνων δικαιωμάτων, οι οποίες σαφώς δηλώνουν ότι ένας διάλογος ανθρωπίνων δικαιωμάτων με τρίτη χώρα δεν
μπορεί να αποτρέψει το Συμβούλιο από το να υποστηρίξει ψήφισμα για τη συγκεκριμένη χώρα στο Συμβούλιο
Ανθρωπίνων Δικαιωμάτων των Ηνωμένων Εθνών· στα πλαίσια αυτά, λαμβάνει επίσης υπόψη του τη δήλωση στην
έκθεση του 2005 ότι η Αφρικανική ομάδα συγκεκριμένα δεν ήταν συνεργάσιμη κατά τη συζήτηση της κατάστασης
των ανθρωπίνων δικαιωμάτων σε συγκεκριμένες αφρικανικές χώρες κατά τη διάρκεια της διαδικασίας της ΤρίτηςΕπιτροπής της Γενικής Συνέλευσης των Ηνωμένων Εθνών· καλεί ως εκ τούτου την Επιτροπή και το Συμβούλιο ναχρησιμοποιήσουν όλα τα μέσα που έχουν στη διάθεσή τους και να πείσουν την Αφρικανική ομάδα να συνεργαστεί
με τη Γενική Συνέλευση των Ηνωμένων Εθνών στο μέλλον πραγματοποιώντας διάλογο και παρέχοντας τις πληρο-
φορίες για τις αντίστοιχες αφρικανικές χώρες, ιδιαίτερα εκείνες με τις οποίες έχει ανασταλεί η συνεργασία ΑΚΕ-ΕΕ
βάσει του άρθρου 96της Συμφωνίας Εταιρικής Σχέσης ΑΚΕ-ΕΕ ή με τις οποίες ο πολιτικός διάλογος διεξάγεται
στα πλαίσια του άρθρου 8της Συμφωνίας αυτής· προτείνει ότι το Ευρωπαϊκό Κοινοβούλιο μελλοντικά θα πρέπει,
κατά την υποβολή των προτάσεων ψηφισμάτων του προς το Συμβούλιο, να τα περιορίσει σε εκείνα που αφορούν
χώρες που επισύρουν ανησυχία, και ότι θα πρέπει να υποστηρίξει με μεγαλύτερο σθένος το έργο του Συμβουλίου
στο θέμα αυτό·
22. καλεί το Συμβούλιο και την Επιτροπή να καταβάλλουν σημαντικές προσπάθειες προκειμένου να συνδέσουν
διαρκώς τις συζητήσεις τους που διεξάγονται στα διεθνή φόρουμ με τους διμερείς πολιτικούς διάλογους, την
ανάπτυξη και την εμπορική πολιτική της Ευρωπαϊκής Ένωσης, και να αποφεύγουν την παρούσα κατάσταση στην
οποία χώρες δύνανται να αντιτίθενται στις πρωτοβουλίες της ΕΕ για τα ανθρώπινα δικαιώματα στα διεθνή φόρουμμε ελάχιστες πιθανότητες να υποστούν δυσμενείς επιπτώσεις στο πλαίσιο των διμερών σχέσεων·
23. υπενθυμίζει ειδικά στο Συμβούλιο και την Επιτροπή ότι οι περισσότερες παραβιάσεις των ανθρωπίνων
δικαιωμάτων θα ήταν αδύνατες σε χώρες με ισχυρότερες παραδόσεις ελευθερίας του λόγου και του Τύπου· καλεί,συνεπώς, το Συμβούλιο και την Επιτροπή να τονίσουν αυτό το βασικό σημείο όσο το δυνατόν εντονότερα σε
όλους τους πολιτικούς διαλόγους, όπως στην περίπτωση της αναπτυξιακής και εμπορικής πολιτικής·7.12.2006 C 297 E/344 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Απόφαση 2003/659/ΔΕΥ του Συμβουλίου της 18ης Ιουνίου 2003 (ΕΕ L 245 της29.9.2003, σ. 44).
24. χαιρετίζει την συνεχή στήριξη εκ μέρους του Συμβουλίου της δημιουργίας ισχυρού, κραταιού και αποτελε-
σματικού Συμβουλίου Ανθρωπίνων Δικαιωμάτων των Ηνωμένων Εθνών, με τα ακόλουθα βασικά χαρακτηριστικά:
θα πρέπει να είναι ένα μόνιμο όργανο με επαρκή αριθμό συνόδων κατάλληλης διάρκειας που θα του δώσουν τηδυνατότητα να εκτελεί σωστά την εντολή του, θα πρέπει να είναι σε θέση να ανταποκρίνεται στις επείγουσες κατα-
στάσεις, ενώ θα πρέπει να διατηρηθεί το σύστημα των Ειδικών Διαδικασιών· επίσης η Επιτροπή των ΜΚΟ θα πρέπει
να μεταρρυθμιστεί ώστε να επιτραπεί ένα ισχυρό επίπεδο συμμετοχής ανεξάρτητων ΜΚΟ· ζητεί από το Συμβούλιο
να συνεχίζει να αναλαμβάνει δράση για τον καθορισμό προτύπων όσον αφορά την ιδιότητα του μέλους του νεοσυ-
σταθέντος Συμβουλίου Ανθρωπίνων Δικαιωμάτων, συμπεριλαμβανομένων και των εκλογικών διαδικασιών, στα
οποία θα συμπεριλαμβάνεται η άμεση και μεμονωμένη ψηφοφορία από την απόλυτη πλειοψηφία των μελών, και τα
οποία θα επιδιώκουν την εξασφάλιση της αξιοπιστίας και αποτελεσματικότητας του νέου οργάνου· στο θέμα αυτό,εκφράζει την ανησυχία του διότι χώρες με φτωχές επιδόσεις ως προς τα ανθρώπινα δικαιώματα εξελέγησαν μέλητου Συμβουλίου Ανθρωπίνων Δικαιωμάτων του ΟΗΕ και συνεπώς τονίζει τη σημασία να θεσπιστεί μια παγκόσμια
«αξιολόγηση από ομοτίμους» με το καθήκον να εξετάζει την κατάσταση των ανθρωπίνων δικαιωμάτων σε όλες τις
χώρες και να παρακολουθεί την εφαρμογή των διεθνών συμβάσεων και προτύπων· εκφράζει τη λύπη του για τογεγονός ότι κατά τους τελευταίους μήνες του 2005 κράτη μέλη της ΕΕ εμφανίστηκαν κατά τις διαπραγματεύσεις
να χειραγωγούνται από μικρή ομάδα μελών των Ηνωμένων Εθνών που αποτελείτο από χώρες οι οποίες οι ίδιεςέχουν ύποπτο ιστορικό στον τομέα των ανθρωπίνων δικαιωμάτων· χαιρετίζει ωστόσο την τελική συμφωνία πουεξασφαλίστηκε στη Νέα Υόρκη και προσβλέπει στην ισχυρή και αποτελεσματική εκπροσώπηση της ΕΕ στο θεματο-
λόγιο του Συμβουλίου Ανθρωπίνων Δικαιωμάτων των Ηνωμένων Εθνών·
25. καλεί το Συμβούλιο και την Επιτροπή να εναντιώνονται συστηματικά στην ανάθεση της προεδρίας του
Συμβουλίου Ανθρωπίνων Δικαιωμάτων του ΟΗΕ σε χώρες που δεν σέβονται τα ανθρώπινα δικαιώματα·
26. ζητεί τη συνεχή υποστήριξη του Συμβουλίου και της Επιτροπής για την ταχεία συμφωνία επί της πρότασης
Σύμβασης των Ηνωμένων Εθνών για τα δικαιώματα των ατόμων με αναπηρίες· χαιρετίζει το αποτέλεσμα της 7ης
συνόδου της Ad Hoc επιτροπής συμπεριλαμβανομένης και της συμφωνίας για την ενίσχυση του σχεδίου κειμένου
όσον αφορά την άσκηση βίας σε βάρος αναπήρων, τα ανθρώπινα δικαιώματα ατόμων με σύνθετες ανάγκες εξάρ-
τησης και τα δικαιώματα των κωφών στην χρήση της νοητικής γλώσσας· καλεί τα κράτη μέλη, το Συμβούλιο και
την Επιτροπή να υποστηρίξουν την περαιτέρω ενίσχυση του υφισταμένου σχεδίου κειμένου για την ακούσια μετα-
χείριση ατόμων με αναπηρίες και σε σχέση με την εφαρμογή του, ζητεί την στήριξη των υφισταμένων προσπαθειών
σχετικά με τη διεθνή συνεργασία που αποσκοπεί στην στήριξη των αναπήρων στις αναπτυσσόμενες χώρες, και τη
θέσπιση ισχυρού και ανεξάρτητου μηχανισμού παρακολούθησης και επιβολής, ικανού να παραλαμβάνει και να
χειρίζεται μεμονωμένες διαμαρτυρίες·
27. θεωρεί εν γένει ότι οι δραστηριότητες της ΕΕ στον ΟΗΕ αναφορικά με τα ανθρώπινα δικαιώματα είναι υπερ-
βολικά εσωστρεφείς· ζητεί από το Συμβούλιο να προσπαθήσει να επιταχύνει τη διαδικασία διαβούλευσης ώστε να
υπάρξει περισσότερος χρόνος διαβούλευσης με μη κοινοτικούς εταίρους· ζητεί από το Συμβούλιο να εξετάσει το
ενδεχόμενο η Ομάδα Εργασίας του Συμβουλίου για τα Ανθρώπινα Δικαιώματα να αποτελέσει μόνον ένα πλαίσιοδιαπραγμάτευσης για τους εκπροσώπους της ΕΕ που συμμετέχουν σε διεθνή φόρα και να τους εκχωρήσει αρμοδιό-τητα να λαμβάνουν ad hoc αποφάσεις ανάλογα με τις ανάγκες·
28. χαιρετίζει το γεγονός ότι, γενικά, στις συνεδριάσεις της Παγκόσμιας Οργάνωσης Εργασίας, η ΕΕ παίρνει
ισχυρή θέση σε συζητήσεις όσον αφορά τα συνδικαλιστικά δικαιώματα και άλλα θεμελιώδη ανθρώπινα δικαιώματατων εργαζομένων, καθώς και στα πλαίσια της Προεδρίας του Λουξεμβούργου, όταν η ΕΕ επί παραδείγματι έλαβε
ισχυρή θέση σχετικά με τις καταγγελίες παραβιάσεων των ανθρωπίνων δικαιωμάτων των συνδικαλιστών της
Κολομβίας, και η οποία στη συνέχεια, σε μια επίδειξη συνοχής, μεταφράστηκε σε μια ισχυρή δήλωση της ΕΕ κατά
την σύνοδο της Διεθνούς Διάσκεψης Εργασίας τον Ιούλιο του 2005· στο πλαίσιο αυτό, εκφράζει την έκπληξή του
για το γεγονός ότι είναι δυνατόν μια χώρα όπως η Λευκορωσία να εκλεγεί τον Ιούλιο του 2005 στο Διοικητικό
Συμβούλιο της Παγκόσμιας Οργάνωσης Εργασίας παρά το γεγονός ότι η Λευκορωσία δεν είναι δημοκρατική χώρα
με ελεύθερα συνδικάτα κα τέσσερις μεγάλες χώρες της ΕΕ να είναι μόνιμα μέλη του Διοικητικού Συμβουλίου· καλεί
το Συμβούλιο εξηγήσει τα διπλωματικά του διαβήματα πριν από αυτή την εκλογή και το εάν εξέτασε την περί-πτωση να εναντιωθεί στην υποψηφιότητα της Λευκορωσίας· διατηρεί την άποψη ότι είναι απαραίτητο να ενισχυ-θούν τα ειδικά υποστηριζόμενα από την ΕΕ προγράμματα για την προστασία ευάλωτων τομέων στις τρίτες χώρες·
29. συγχαίρει το Συμβούλιο και την Επιτροπή για την ουσιαστική διπλωματική επιτυχία τους διότι επέτυχαν την
παραπομπή από το Συμβούλιο Ασφαλείας των Ηνωμένων Εθνών στο Διεθνές Ποινικό Δικαστήριο της περίπτωσηςτουDarfur στο Σουδάν, όπως ζήτησε στο ψήφισμά του το Κοινοβούλιο στις 16Σεπτεμβρίου 2004 (
1)· ωστόσο,
ανησυχώντας για την επιδείνωση της κατάστασης ασφάλειας στο Darfur, παρακινεί την διεθνή κοινότητα, τα7.12.2006 C 297 E/345 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 140 E της9.6.2005, σ. 153.
Ηνωμένα Έθνη, το Συμβούλιο και την Επιτροπή να δράσουν πάραυτα για τον τερματισμό της βίας, ενώ παράλληλα
να παρέχεται ουσιαστική βοήθεια στην Αφρικανική Ένωση καθώς και επαρκές επίπεδο ανθρωπιστικής βοήθειας
στον πληγέντα πληθυσμό· ενθαρρύνει την ταχεία πρόοδο στην δίωξη υψηλά ισταμένων υπαλλήλων της στρατιω-τικής ή πολιτικής ιεραρχίας της σουδανικής κυβέρνησης για εγκλήματα ως προς το θέμα αυτό, ιδιαίτερα δε τη
χρήση των βιασμών ως όπλου πολέμου· παρακινεί την ΕΕ να στηρίξει ενεργά την μετατροπή της παρούσαςΑποστολής Αφρικανικής Ένωσης σε ειδική ειρηνευτική αποστολή των Ηνωμένων Εθνών προκειμένου να παράσχει
αυξημένη ασφάλεια στην περιοχή· παρακινεί την ΕΕ να συνεχίσει την στηρίζει την εφαρμογή της συνολικής ειρη-
νευτικής συμφωνίας μεταξύ των διαφόρων μερών·
30. καλεί το Συμβούλιο και την Επιτροπή να συνεχίσουν τις έντονες προσπάθειές τους προκειμένου να προωθή-
σουν την καθολική επικύρωση του Καταστατικού της Ρώμης και την έγκριση της εκτελεστικής νομοθεσίας τουΔιεθνούς Ποινικού Δικαστηρίου, σύμφωνα με την κοινή θέση του Συμβουλίου σχετικά με το ΔΠΔ και το σχέδιο
δράσης· καλεί το Συμβούλιο και την Επιτροπή να εντείνουν προς τον σκοπό αυτό τις προσπάθειές τους στα διαβή-
ματά τους προς τις Ηνωμένες Πολιτείες, βασικό εταίρο της ΕΕ, κυρίως στην καταπολέμηση της τρομοκρατίας· ζητεί
η εκάστοτε Προεδρία της ΕΕ να υποβάλει στο Κοινοβούλιο έκθεση σχετικά με τις δράσεις που αναλαμβάνονταιδυνάμει της κοινής θέσης·
31. επικροτεί τη συμπερίληψη, μετά την πρόσφατη αναθεώρηση της Συμφωνίας Εταιρικής Σχέσης ΑΚΕ-ΕΕ, της
προώθησης και της ενίσχυσης της ειρήνης και της διεθνούς δικαιοσύνης, δίνοντας τη δέουσα προσοχή στο Κατα-
στατικό της Ρώμης, ως στόχου συνεργασίας μεταξύ της ΕΕ και των χωρών ΑΚΕ· εκφράζει, συνεπώς, τη λύπη του
για την απουσία αναφοράς στο ΔΠΔ στο τελικό έγγραφο της Παγκόσμιας Διάσκεψης Κορυφής του ΟΗΕ τονΣεπτέμβριο του 2005· επικροτεί το γεγονός ότι έχουν συμπεριληφθεί αναφορές στο ΔΠΔ σε αρκετά σχέδια δράσης
για την ευρωπαϊκή γειτονία, κυρίως για την Ουκρανία και τη Μολδαβία, και στα σχέδια δράσης που αφορούν το
Αζερμπαϊτζάν, τον Λίβανο, την Αρμενία και τη Γεωργία· καλεί την ΕΕ και τα κράτη μέλη της να επαναβεβαιώνουν
τη δέσμευσή τους στο ΔΠΔ σε κάθε δυνατή ευκαιρία·
32. καλεί την αμερικανική κυβέρνηση και το Κογκρέσο να μην χρονοτριβούν άλλο και να επικυρώσουν το Κατα-
στατικό της Ρώμης το οποίο θεσπίζει το Διεθνές Ποινικό Δικαστήριο· θεωρεί ότι δεν δύναται να γίνει νομική εξαί-ρεση για τις Ηνωμένες Πολιτείες σε αυτό το θέμα· καταδικάζει το γεγονός ότι ορισμένες χώρες, συμπεριλαμβανο-
μένων αρκετών κρατών μελών της ΕΕ, έχουν συνάψει «διμερείς συμφωνίες» με τις Ηνωμένες Πολιτείες οι οποίες
απονέμουν de facto ατιμωρησία σε αμερικανούς στρατιώτες·
33. θεωρεί ουσιώδη την εδραίωση στενότερης σχέσης μεταξύ της Ευρωπαϊκής Ένωσης και του Συμβουλίου της
Ευρώπης και επισημαίνει τις δυσκολίες που εξακολουθούν να τίθενται σε μία τέτοια σχέση: το γεγονός ότι η συνερ-
γασία είναι τεχνικού χαρακτήρα αντί να οργανώνεται σε πολιτικό επίπεδο, η έλλειψη επικοινωνίας μεταξύ της
Επιτροπής και των οργάνων του Συμβουλίου της Ευρώπης, η αλληλοεπικάλυψη, και η αδυναμία αποσαφήνισης
τομέων δραστηριότητας· καλεί την αυστριακή και τη φινλανδική Προεδρία να διασφαλίσουν ότι το μνημόνιο κατα-
νόησης που εκπονείται επί του παρόντος αποσκοπεί στην επίλυση αυτών των δυσκολιών· επισημαίνει ότι η σχέση
μεταξύ της Ευρωπαϊκής Ένωσης και του Συμβουλίου της Ευρώπης είναι ένας «χώρος συνεύρεσης» ζωτικής
σημασίας, ο οποίος είναι επίσης ανοικτός σε τρίτες χώρες που συμμερίζονται την παράδοση των ανθρωπίνων
δικαιωμάτων, και βοηθά να εξασφαλιστεί η επιτυχία των πολιτικών γειτονίας και άλλων ειδικών σχέσεων που βασί-
ζονται στην εταιρική σχέση·
Εξέταση των πολιτικών διαλόγων και διαβουλεύσεων και των διαλόγων και διαβουλεύσεων της ΕΕ
για τα ανθρώπινα δικαιώματα, καθώς και του γενικού πολιτικού διαλόγου με τρίτες χώρες
34. χαιρετίζει το γεγονός ότι η ετήσια έκθεση προβαίνει σε ισορροπημένη εκτίμηση της αποτελεσματικότητας
των διαλόγων ανθρωπίνων δικαιωμάτων της ΕΕ· λαμβάνει υπόψη την αξιολόγηση των διαλόγων αυτών το 2004
και επισημαίνει ότι οι πρώτες κινήσεις πραγματοποιήθηκαν από το Συμβούλιο για την εκπόνηση μιας επισκόπησης
των διαλόγων ανθρωπίνων δικαιωμάτων και των διαβουλεύσεων· προσδοκά να παραλάβει αυτό το έγγραφο μόλις
εγκριθεί· ζητεί από το Συμβούλιο, συγκεκριμένα, να συνεργαστεί στενά με το Ευρωπαϊκό Κοινοβούλιο σ' αυτό το
έργο καθώς και στην διαδικασία αξιολόγησης των διαλόγων· ενημερώνει σχετικά το Συμβούλιο ότι μια έκθεση ιδίαςπρωτοβουλίας θα εκπονηθεί όσον αφορά την αξιολόγηση των διαλόγων ανθρωπίνων δικαιωμάτων και των διαβου-λεύσεων με τις τρίτες χώρες·
35. επισημαίνει την ανάγκη για την Ένωση και κάθε κράτος μέλος να δράσουν με συνέπεια και σύμφωνα με τις
υποχρεώσεις που απορρέουν από τη Συνθήκη και το κεκτημένο στις περιπτώσεις των ανθρωπίνων δικαιωμάτων,
προκειμένου να αποφευχθούν οι ασυνέπειες που θα μείωναν την ηθική υπόσταση της Ένωσης στο διεθνές σύστημα·
36. λαμβάνει γνώση της αξιολόγησης της ετήσιας έκθεσης του Συμβουλίου για το διάλογο ανθρωπίνων δικαιω-
μάτων με την Κίνα, με συνεχείς αναφορές ενός μακρού καταλόγου παραβιάσεων ανθρωπίνων δικαιωμάτων καθώς
και συνεχείς αναφορές πολιτικών φυλακίσεων, ιδιαίτερα μελών μειονοτήτων, καταγγελίες για βασανιστήρια, εκτετα-
μένη χρήση της καταναγκαστικής εργασίας, συχνή χρήση της ποινής του θανάτου και συστηματικό περιορισμό της
θρησκευτικής ελευθερίας, της ελευθερίας λόγου και έκφρασης (συμπεριλαμβανομένης στο πλαίσιο αυτό της7.12.2006 C 297 E/346 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
μεταχείρισης του λαού του Θιβέτ), και της ελευθερίας των μέσων ενημέρωσης συμπεριλαμβανομένου και του
Διαδικτύου· εκφράζει τη λύπη του για το γεγονός ότι δεν σημειώθηκε ουσιαστική πρόοδος στην επικύρωση και
εφαρμογή του Διεθνούς Συμφώνου για τα Ατομικά και Πολιτικά Δικαιώματα ή την απελευθέρωση κρατουμένωνπου συνδέονται με τα γεγονότα στην πλατεία Tiananmen του1989· θεωρεί το διάλογο ως αξιόλογο μέσο και
σημαντικό στοιχείο του συνολικού στρατηγικού διαλόγου μεταξύ της ΕΕ και της Κίνας στον οποίο τα ανθρώπιναδικαιώματα θα πρέπει να αντιμετωπίζονται ως θέματα με προτεραιότητα· καλεί το Συμβούλιο και την Επιτροπή να
αναλάβουν επίμονες προσπάθειες ακόμη και αν αποδώσουν μεσοπρόθεσμα· ζητεί από την Κίνα και το Συμβούλιο
να εξετάσουν το ενδεχόμενο βελτίωσης του διαλόγου με την απλή πρακτική απόφαση της εισαγωγής ταυτόχρονηςδιερμηνείας· ελπίζει ότι οι καινοτομίες όπως η πραγματοποίηση υψηλού επιπέδου πολιτικού διαλόγου καθώς καινομοθετικών σεμιναρίων αμέσως μετά θα μπορούσε να οδηγήσει σε ισχυρή συνέργια· τονίζει ότι μια ολονέν θετικό-τερη εμπορική σχέση πρέπει να είναι ανάλογη των μεταρρυθμίσεων στον τομέα των ανθρωπίνων δικαιωμάτων· ζητείαπό το Συμβούλιο να καλέσει τα μέλη του Ευρωπαϊκού Κοινοβουλίου όπως έχουν προσκληθεί και οι κινέζοι
βουλευτές·
37. εκφράζει τις ανησυχίες του για το γεγονός ότι ο διάλογος με το Ιράν για τα ανθρώπινα δικαιώματα —λόγω
ποικίλων διαφορών σε θέματα διεθνούς πολιτικής και της έλλειψης δέσμευσης του Ιράν —διακόπηκε μετά τον
τελευταίο γύρο του Ιουνίου του 2004· καλεί αμφότερα τα μέρη, το Συμβούλιο και το Ιράν, να επανεκκινήσουν
τον διάλογο και να καθορίσουν συγκριτικούς δείκτες με στόχο να υπάρξει πραγματική βελτίωση σε αυτό το πεδίο·
επικροτεί τη σαφή δήλωση στα Συμπεράσματα του Συμβουλίου της 12ης Δεκεμβρίου 2005 για τον σκοπό αυτόν·
καλεί το Συμβούλιο να συνεχίσει ειδικότερα τα διαβήματά του έναντι του Ιράν για ατομικές περιπτώσεις καιεπικροτεί εν προκειμένω τη δέσμευση της αυστριακής Προεδρίας· εκφράζει τη λύπη του για τις χαμηλές επιδόσειςτου Ιράν στον τομέα των ανθρωπίνων δικαιωμάτων, κατά το πρώτο εξάμηνο διακυβέρνησης του προέδρου
Mahmouh Ahmadinejad και καλεί την Επιτροπή να λάβει όλα τα μέτρα που απαιτούνται στο πλαίσιο της Ευρω-
παϊκής Πρωτοβουλίας για τα Ανθρώπινα Δικαιώματα, ώστε να ενταθούν οι επαφές και η συνεργασία με την ιρανική
κοινωνία των πολιτών και να υποστηριχθούν περαιτέρω η δημοκρατία και τα ανθρώπινα δικαιώματα·
38. εκφράζει την ανησυχία του για τις σοβαρές παραβιάσεις των ανθρωπίνων δικαιωμάτων στο Ιράκ, και στις
ιρακινές φυλακές, χαιρετίζει ωστόσο την στήριξη από την ΕΕ προς τη νέα κυβέρνηση του Ιράκ· ζητεί την αυξημένη
δέσμευση της ΕΕ για την αποκατάσταση της σταθερότητας στο Ιράκ και την πλήρη λειτουργία του γραφείου της
αντιπροσωπείας της Επιτροπής, υπό την προϋπόθεση ότι μπορούν να επιλυθούν τα θέματα ασφάλειας· καλεί το
Συμβούλιο και την Επιτροπή να στηρίξουν τις συνεχείς προσπάθειες του Ιρακινού Υπουργείου Ανθρωπίνων Δικαιω-μάτων για την διατήρηση υψηλών προτύπων·
39. καλωσορίζει την έναρξη των διαβουλεύσεων της ΕΕ με τη Ρωσία για τα ανθρώπινα δικαιώματα· υποστηρίζει
το Συμβούλιο στην πρόθεσή του να αναπτύξει αυτές τις διαβουλεύσεις σε ένα ειλικρινή και γνήσιο διάλογο ανθρω-
πίνων δικαιωμάτων μεταξύ της ΕΕ και της Ρωσίας και ζητεί τη συμμετοχή του Ευρωπαϊκού Κοινοβουλίου σ' αυτή
τη διαδικασία· καλεί το Συμβούλιο να συνεχίσει να παρακινεί τη Ρωσία ώστε να συμφωνήσει για την συμμετοχήτων ευρωπαϊκών και ρωσικών ΜΚΟ στις διαβουλεύσεις δεδομένου του παραδείγματος άλλων διαλόγων για θέματαανθρωπίνων δικαιωμάτων· επιδοκιμάζει την ενημέρωση από το Συμβούλιο των ΜΚΟ για τις διαβουλεύσεις, ωστόσο
εκφράζει τη λύπη του για το γεγονός ότι δεν υπήρξαν συστηματικές διαβουλεύσεις με το Ευρωπαϊκό Κοινοβούλιο·ζητεί από το Συμβούλιο να πιέσει τη Ρωσία να συμφωνήσει ώστε αυτός ο διάλογος να πραγματοποιηθεί και στη
Ρωσία εναλλακτικά και όχι μόνον όταν πραγματοποιούνται διασκέψεις κορυφής στην ΕΕ· εκφράζει την ανησυχία
του για το γεγονός ότι η νέα ρωσική νομοθεσία για τις ΜΚΟ θα εμποδίσει τις οργανώσεις ανθρωπίνων δικαιωμάτωννα πραγματοποιήσουν τις δραστηριότητές τους σωστά όταν τίθεται σε κίνδυνο ο σεβασμός των ανθρωπίνων δικαιω-μάτων ή ακόμη και το να λειτουργήσουν απλώς· ζητεί από την Επιτροπή και το Συμβούλιο να θίξουν αυτό το θέμαμε επιμονή με τη Ρωσία, όχι μόνο στα διεθνή φόρα και, ιδιαίτερα στο Συμβούλιο της Ευρώπης, όπου η Ρωσία θα
αναλάβει την προεδρία της Επιτροπής Υπουργών στις 19Μαΐου 2006· ζητεί από την Επιτροπή και το Συμβούλιο
να εξετάσουν το θέμα των δολοφονιών χωρίς δίκη, των εξαφανίσεων και των βασανιστηρίων κατά την προφυλάκιση
στην Τσετσενία, καθώς και των επιθέσεων που υφίστανται υπέρμαχοι των ανθρωπίνων δικαιωμάτων που έχουν
αναλάβει την διερεύνηση και την ενημέρωση για παραβιάσεις ανθρωπίνων δικαιωμάτων στην Τσετσενία·
40. επιδοκιμάζει το Κοινό Πρόγραμμα Δράσης που εγκρίθηκε κατά την έκτη διάσκεψη κορυφής ΕΕ-Ινδίας το
οποίο περιλαμβάνει συζητήσεις για θέματα ανθρωπίνων δικαιωμάτων που βασίζονται στη δέσμευση για συνεργασία
με στόχο την προστασία των ανθρωπίνων δικαιωμάτων σε ένα πνεύμα ισότητας και αμοιβαίου σεβασμού· αναμένειότι οι συζητήσεις αυτές θα περιλάβουν τα δικαιώματα των μειονοτήτων· προσδοκά ότι στο πλαίσιο αυτό, αμφό-
τερες οι πλευρές μπορούν επίσης να συζητήσουν την προβληματική κοινωνική κατάσταση των Νταλί· καλεί τοΣυμβούλιο και την Επιτροπή να αντιγράψουν τον διάλογο αυτό με τις κυβερνήσεις άλλων χωρών που έχουνκάστες· χαιρετίζει το γεγονός ότι η Επιτροπή και το Συμβούλιο έχουν τακτικές διαβουλεύσεις με τις ινδικές ΜΚΟ
στο πλαίσιο της στρογγυλής τράπεζας ΕΕ-κοινωνίας των πολιτών της Ινδίας· συνιστά οι συζητήσεις στην περιοχή
να εξετάσουν επίσης το θέμα των ανθρωπίνων δικαιωμάτων στο Κασμίρ·7.12.2006 C 297 E/347 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
41. επισημαίνει τα συμπεράσματα του Συμβουλίου στη Κολομβία που εγκρίθηκαν στις 3Οκτωβρίου 2005·
συνιστά ότι, για τα μελλοντικά συμπεράσματα του Συμβουλίου, οι διαβουλεύσεις με την κοινωνία των πολιτών και
με τον Ύπατο Αρμοστή των Ηνωμένων Εθνών για τα Ανθρώπινα Δικαιώματα πρέπει να είναι προτεραιότητα και ναπεριλαμβάνουν επίσης συζήτηση στην Ομάδα Εργασίας για τα Ανθρώπινα Δικαιώματα του Συμβουλίου· ζητεί απότο Συμβούλιο να ελέγξει τις επιπτώσεις του νόμου για τη δικαιοσύνη και την ειρήνη στους υπέρμαχους τωνανθρωπίνων δικαιωμάτων· επισημαίνει ότι ο νόμος για την δικαιοσύνη και την ειρήνη ισχύει για όλες τις παράνομες
ένοπλες ομάδες στην Κολομβία (όχι μόνο για τις Ηνωμένες Δυνάμεις Αυτοάμυνας της Κολομβίας (AUC) αλλά και
για τις Επαναστατικές Ένοπλες Δυνάμεις της Κολομβίας (FARC) και τον Εθνικό Απελευθερωτικό Στρατό (ELN))·
42. καλεί το Συμβούλιο και την Επιτροπή να θίγουν σταθερά σε όλους τους πολιτικούς διαλόγους με τις τρίτες
χώρες το γεγονός ότι οι χώρες αυτές θα πρέπει να εκδίδουν μόνιμες προσκλήσεις προς όλους τους ειδικούς μηχα-νισμούς, τους Ειδικούς Εισηγητές και τους Ειδικούς Αντιπροσώπους των Ηνωμένων Εθνών και να υποβάλουν όλες
τις σημαίνουσες εκθέσεις στα όργανα της συνθήκης των Ηνωμένων Εθνών·
43. σημειώνει το μέσο πολιτικής που συνιστά ένας επίσημος κατάλογος της ΕΕ των «αιχμαλώτων/κρατουμένων
για τους οποίους υπάρχει ανησυχία» στην πολιτική έναντι μιας συγκεκριμένης χώρας, όπως αναφέρθηκε στην
ετήσια έκθεση του Συμβουλίου· ενθαρρύνει την Επιτροπή και το Συμβούλιο να θεσπίσουν έναν τέτοιον επίσημοκατάλογο της ΕΕ έναντι κάθε τρίτης χώρας όπου υφίστανται ανησυχίες για τα ανθρώπινα δικαιώματα και να εγείρει
το θέμα αυτού του καταλόγου σε κάθε συνάντηση πολιτικού διαλόγου· ζητεί από την Επιτροπή να ενημερώσει το
Κοινοβούλιο σχετικά με όλους τους υφιστάμενους καταλόγους αυτού του είδους·
44. καλεί περαιτέρω το Συμβούλιο να εξετάσει το ενδεχόμενο να εγκρίνει την προσέγγιση που έλαβαν κυβερ-
νήσεις ορισμένων κρατών μελών και ορισμένες διεθνείς ΜΚΟ για την εκπόνηση καταλόγου «Χωρών Ιδιαίτερης
Ανησυχίας» όσον αφορά τις παραβιάσεις των ανθρωπίνων δικαιωμάτων στο πλαίσιο της ετήσιας έκθεσής του κάθε
χρόνο· προτείνει οι χώρες αυτές να επισημαίνονται σύμφωνα με συγκεκριμένα και διαφανή κριτήρια, τα οποία θα
βασίζονται στα θέματα των κατευθυντηρίων γραμμών της ΕΕ για τα ανθρώπινα δικαιώματα, τις συνθήκες και τις
δεσμεύσεις που έχουν αναλάβει καθώς και τις χώρες που έχουν επιλεγεί απ'το Κοινοβούλιο να αποτελέσουν αντι-
κείμενο κατεπειγόντων ψηφισμάτων, προκειμένου να δοθεί μεγαλύτερη προσοχή στα θέματα ανθρωπίνων δικαιω-
μάτων κατά την εφαρμογή όλων των πολιτικών της ΕΕ στις χώρες που έχουν προσδιοριστεί, καθώς και να επιβλη-
θούν κυρώσεις σε θέματα ενίσχυσης ή εμπορίου εάν αυτές οι παραβιάσεις συνεχίζονται· θεωρεί ότι τα κριτήριαόπως η ανεξαρτησία της δικαστικής εξουσίας και των μέσων ενημέρωσης καθώς και το καθεστώς των οργανώσεων
της κοινωνίας των πολιτών, αποτελούν βασικά στοιχεία από άποψη αξιολόγησης της κατάστασης των ανθρωπίνων
δικαιωμάτων·
45. επικροτεί το γεγονός ότι το Συμβούλιο Υπουργών διατήρησε την κοινή θέση του για τη Βιρμανία/Μιανμάρ
το2005· λαμβάνει ιδιαίτερα υπόψη την έκθεση Haval/Tutu η οποία δημοσιεύτηκε τον Σεπτέμβριο του 2005 και
η οποία ζήτησε οι δράσεις του Κρατικού Συμβουλίου Ειρήνης και Ανάπτυξης να χαρακτηρισθούν κίνδυνος για τηδιεθνή ασφάλεια και συνεπώς το καθεστώς να παραπεμφθεί στο Συμβούλιο Ασφαλείας των Ηνωμένων Εθνών·αναγνωρίζει τη στήριξη των κρατών μελών της ΕΕ για την ενημέρωση του Συμβουλίου Ασφαλείας των ΗνωμένωνΕθνών σχετικά με τις συνεχιζόμενες παραβιάσεις· σημειώνει με ανησυχία ότι η Daw Aung San Suu Kyi συνεχίζει
να κρατείται υπό κατ' οίκον περιορισμό και ότι απαγορεύτηκε η είσοδος στη χώρα στον Ειδικό Εισηγητή των
Ηνωμένων Εθνών από το 2003, του οποίου η εντολή θα λήξει φέτος· παροτρύνει την ΕΕ να αναλάβει πιο προορα-
τικό ρόλο σε αυτήν την χώρα (με ιδιαίτερη προσοχή στο ψήφισμα σχετικά με τη Βιρμανία/Μιανμάρ το οποίο εγκρί-
θηκε από το Ευρωπαϊκό Κοινοβούλιο στις 17Νοεμβρίου 2005 (
1))·
46. επιδοκιμάζει το γεγονός ότι το Συμβούλιο και η Επιτροπή έχουν εισαγάγει τις ανησυχίες σε θέματα ανθρω-
πίνων δικαιωμάτων, δημοκρατίας, κράτους δικαίου και καλής διακυβέρνησης με ειδικά σημεία αναφοράς σε όλα τα
Εθνικά Προγράμματα Δράσης που έχουν καταρτιστεί στο πλαίσιο της Ευρωπαϊκής Πολιτικής Γειτονίας· δέχεται ότι
η δύναμη των προγραμμάτων δράσης συνίσταται στο ότι αποτελούν δεσμευτική υποχρέωση και ότι αυτό επίσης
είναι η αδυναμία τους, διότι θα πρέπει να αποτελέσουν αντικείμενο διαπραγμάτευσης με τη γειτονική χώρα· παρα-
κινεί, ως εκ τούτου το Συμβούλιο να στηρίξει τις χώρες αυτές στις δεσμεύσεις τους και να εξετάσει τη λήψη
μέτρων σε περίπτωση που δεν τις εκπληρώνουν στα πλαίσια συμφωνημένου χρονοδιαγράμματος· εφιστά ιδιαίτερατην προσοχή στην αδυναμία των σχετικών δεσμεύσεων ανθρωπίνων δικαιωμάτων στο Μαρόκο και στη ΔυτικήΣαχάρα, την Τυνησία, την Συρία, το Ισραήλ και την Παλαιστινιακή Αρχή, την Αλγερία και την Αίγυπτο· τα
Προγράμματα Δράσης για τις τελευταίες δύο χώρες εξακολουθούν να τελούν υπό διαπραγμάτευση ενώ αναμένει
την εξέταση των θέσεων για το πρώτο έτος εφαρμογής των πρώτων επτά σχεδίων δράσης και τις προτεραιότητεςγια την Ευρωπαϊκή Πολιτική Γειτονίας που έχουν οριστεί για το 2006· ζητεί, υπό το πνεύμα αυτό, την ίδρυση
υποεπιτροπών ανθρωπίνων δικαιωμάτων που θα ασχολούνται μεταξύ άλλων με μεμονωμένες περιπτώσεις ώστε ναβελτιωθεί περαιτέρω ο διάλογος ανθρωπίνων δικαιωμάτων με όλες τις χώρες εταίρους·
47. καλεί το Συμβούλιο και την Επιτροπή να ενσωματώσουν σε όλες τις δράσεις τους τα δικαιώματα των
παιδιών, με σκοπό την αποτελεσματική καταπολέμηση της παιδικής εργασίας, επικεντρώνοντας κυρίως στη διδα-
σκαλία και την εκπαίδευση των παιδιών, έναν από τους αναπτυξιακούς στόχους της Χιλιετηρίδας·7.12.2006 C 297 E/348 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2005)0444.
Γενικός έλεγχος των δραστηριοτήτων του Συμβουλίου και της Επιτροπής
48. σημειώνει την πληροφορία ότι κατά τη διάρκεια της Προεδρίας του Ηνωμένου Βασιλείου η ΕΕ προέβη σε
διαβήματα για 26ατομικές περιπτώσεις ανθρωπίνων δικαιωμάτων και εξέδωσε 49δηλώσεις για θέματα ανθρωπίνων
δικαιωμάτων·
49. κατανοεί ότι ιδιαίτερα στον τομέα των ανθρωπίνων δικαιωμάτων οι δραστηριότητες της ΕΕ, όπως τα διαβή-
ματα σε τρίτες χώρες, πρέπει να είναι ορισμένες φορές εμπιστευτικού χαρακτήρα· πιστεύει, ωστόσο, ότι ένας κατά-
λογος αυτών των δραστηριοτήτων πρέπει να συμπεριληφθεί στην Ετήσια Έκθεση·
50. ζητεί, συνεπώς, από το Συμβούλιο και την Επιτροπή να αναπτύξουν, από κοινού με το Ευρωπαϊκό Κοινο-
βούλιο, ένα εμπιστευτικό σύστημα μέσω του οποίου επιλεγμένα μέλη του Ευρωπαϊκού Κοινοβουλίου να μπορούν
να τηρούνται ενήμερα για τα διαβήματα των κρατών μελών, της Προεδρίας, του Ύπατου Εκπροσώπου για την
ΚΕΠΠΑ, του Προσωπικού Εκπροσώπου για τα Ανθρώπινα Δικαιώματα, των Ειδικών Εκπροσώπων ή της Επιτροπής
σχετικά με ατομικές περιπτώσεις ανθρωπίνων δικαιωμάτων ή καταστάσεις που εγείρονται σε ψηφίσματα του Ευρω-παϊκού Κοινοβουλίου· προτείνει αυτό το σύστημα να έχει ως πρότυπο το σύστημα ενημέρωσης επιλεγμένων μελώντου ΕΚ σχετικά με απόρρητο υλικό που αφορά την ασφάλεια και την άμυνα·
51. επικροτεί το γεγονός ότι το Συμβούλιο Γενικών Υποθέσεων της 12ης Δεκεμβρίου 2005 ενέκρινε τη διάταξη
τα επικαιροποιημένα ενημερωτικά δελτία του Συμβουλίου για τα ανθρώπινα δικαιώματα να καταστούν διαθέσιμασε όλα τα θεσμικά όργανα της ΕΕ και προσβλέπει να λάβει την τρέχουσα έκδοσή τους το συντομότερο δυνατόν (
1)
·
52. ζητεί από το Συμβούλιο να εξετάσει το ενδεχόμενο να καταστήσει την Ομάδα Εργασίας του Συμβουλίου για
τα Ανθρώπινα Δικαιώματα ομάδα εργασίας με εκπροσώπους που να εδρεύουν στις Βρυξέλλες· θεωρεί ότι αυτό θαπαράσχει περισσότερο χρόνο για συναντήσεις, καλύτερο συντονισμό και συνακόλουθα ενδεχομένως στενότερο
έλεγχο επί των πολιτικών της ΕΕ για τα ανθρώπινα δικαιώματα υπό την ευρύτερη έννοια·
53. χαιρετίζει την σύσταση ομάδων εργασίας για την δημιουργία θεσμών, τη διοικητική μεταρρύθμιση, τη διακυ-
βέρνηση και τα ανθρώπινα δικαιώματα μεταξύ της ΕΕ και, αντίστοιχα, του Μπαγκλαντές, του Λάος και του Βιετνάμ,
σε συνάρτηση με αξιολόγηση της αποτελεσματικότητάς τους· καλεί το Συμβούλιο και την Επιτροπή να επεκτείνουντην προσέγγιση αυτή σε άλλες τρίτες χώρες όπως είναι η Καμπότζη και το Νεπάλ·
54. επιμένει στο γεγονός ότι όλα τα όργανα ανθρωπίνων δικαιωμάτων, έγγραφα και εκθέσεις συμπεριλαμβανό-
μενων και των ετήσιων εκθέσεων θα πρέπει να εξετάζουν με σαφήνεια θέματα διακρίσεων μεταξύ δε αυτών καιθέματα εθνοτικών μειονοτήτων, θρησκευτικών ελευθεριών καθώς και διακριτικές πρακτικές σε βάρος μειονοτικών
θρησκειών, ανθρώπινα δικαιώματα γυναικών, τα δικαιώματα των παιδιών, τα δικαιώματα ιθαγενών πληθυσμών,
αναπήρων συμπεριλαμβανομένων και ατόμων με νοητικές αναπηρίες, και ατόμων με κάθε σεξουαλικό προσανατο-
λισμό, με πλήρη συμμετοχή των οργανώσεών τους, τόσο στα πλαίσια της ΕΕ όσο και στις τρίτες χώρες όπου χρειά-
ζεται·
55. εφόσον υφίστανται ακόμη διακρίσεις λόγω φύλου, επιμένει ότι η προστασία και η προαγωγή των δικαιω-
μάτων των γυναικών θα πρέπει να αποτελέσει εγκάρσιο τομέα πολιτικής στο θεματολόγιο ανθρωπίνων δικαιωμάτων
της Ευρωπαϊκής Ένωσης·
Τα προγράμματα εξωτερικής βοήθειας της ΕπιτροπήςΗ Ευρωπαϊκή Πρωτοβουλία για τη Δημοκρατία και Δικαιώματα του Ανθρώπου (EIDHR)
56. καλεί την Επιτροπή να λάβει σοβαρά υπόψη τη θέση του Ευρωπαϊκού Κοινοβουλίου που επιζητεί ένα ειδικό
μέσο για τα ανθρώπινα δικαιώματα για την περίοδο 2007-2013· προσβλέπει στην ανακοίνωση της Επιτροπής για
αυτό το θέμα·
57. υπογραμμίζει τη σημασία της Ευρωπαϊκής Πρωτοβουλίας για τη Δημοκρατία και τα Δικαιώματα του
Ανθρώπου ως ένα από τα κύρια μέσα που έχει η ΕΕ στη διάθεσή της· υπογραμμίζει ειδικότερα το πλεονέκτημα ότι
τα προγράμματα της EIDHR δεν απαιτούν κυβερνητική έγκριση στη χώρα εφαρμογής και ότι η πλειονότητα της
χρηματοδότησης από την EIDHR διατίθεται στις οργανώσεις της κοινωνίας των πολιτών·
58. υπογραμμίζει τη θέση του ότι τα ανθρώπινα δικαιώματα πρέπει να ευθυγραμμίζονται πλήρως με τα τέσσερα
χρηματοδοτικά μέσα εξωτερικής δράσης και ότι πρέπει να δημιουργηθεί ένα πέμπτο ειδικό μέσο για τα ανθρώπινα
δικαιώματα για να συμπληρωθεί ο θεματικός προγραμματισμός·7.12.2006 C 297 E/349 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Συμπεράσματα του Συμβουλίου της 12ης Δεκεμβρίου 2005. 15293/1/05 REV 1 Παράρτημα σ. 14.
59. ζητεί από την Επιτροπή να διασφαλίσει ότι η τρέχουσα μεταρρύθμιση του δημοσιονομικού κανονισμού (1)
και των συνοδευτικών εκτελεστικών κανόνων θα είναι επαρκώς φιλόδοξη, ούτως ώστε να μειωθεί η υπερβολική
διοικητική επιβάρυνση και η βραδύτητα στη χορήγηση των κονδυλίων που μαστίζει επί του παρόντος την EIDHR,
να διευκολυνθεί η πρόσβαση και η διαχείριση των κονδυλίων των μικρότερων, βασικών ΜΚΟ και εν συνεχεία να
αυξηθεί ο αντίκτυπος της EIDHR·
60. επικροτεί τα συμπεράσματα της έκθεσης αξιολόγησης για την εκστρατεία ενάντια στον ρατσισμό, την ξενο-
φοβία και τις διακρίσεις, δηλώνοντας ότι τα έργα που χρηματοδοτούνται στο πλαίσιο της EIDHR στοχεύουν στις
πλέον περιθωριοποιημένες κοινότητες, που δεν τις καλύπτουν οι κυβερνήσεις και ότι επιδεικνύουν ουσιαστικά
αποτελέσματα·
61. εκφράζει την ικανοποίησή του που το 2005, η Επιτροπή κατάφερε να αναλάβει υποχρεώσεις άνω των
125 000 000 ευρώ και την ανησυχία του για το ενδεχόμενο μη πλήρους και διεξοδικής υλοποίησης όλων των
έργων τα οποία συμβλήθηκαν το 2005·
62. λαμβάνει υπόψη το γεγονός ότι τα κεφάλαια της Ευρωπαϊκής Πρωτοβουλίας για τον Εκδημοκρατισμό και
την Προστασία των Δικαιωμάτων του Ανθρώπου (EIDHR) που χρησιμοποιήθηκαν για την αποστολή εκλογικών
παρατηρητών της Ευρωπαϊκής Ένωσης το 2005 ανήλθαν σε περισσότερα από το ένα πέμπτο του συνόλου και ότι
οι αποστολές αυτές πραγματοποιήθηκαν σε 12χώρες στις οποίες περιλαμβάνονται το Αφγανιστάν, η Αιθιοπία, ο
Λίβανος, η Λιβερία, η Βενεζουέλα και η Παλαιστινιακή Αρχή· επιδοκιμάζει την αυξανόμενη αποτελεσματικότητα
των δραστηριοτήτων των εκλογικών παρατηρητών της ΕΕ αλλά πιστεύει ότι αυτό δεν μπορεί να επιτευχθεί σε βάρος
των μειούμενων δημοσιονομικών υποχρεώσεων για προγράμματα ανθρωπίνων δικαιωμάτων σε επίπεδο βάσης σεόλες τις χώρες του κόσμου·
63. ζητεί η Επιτροπή και το Συμβούλιο να παρακολουθούν συστηματικά τις αποστολές εκλογικών παρατηρητών
της ΕΕ, να ελέγχουν στενά την μετεκλογική κατάσταση και να αναλαμβάνουν πολιτική δράση εάν είναι απαραίτητο·
64. σημειώνει ότι πολύ μεγάλο ποσοστό (50,9 %) της συνολικής χρηματοδότησης για έργα που συμβλήθηκαν
το2005 διοχετεύθηκε σε μεγάλα έργα οργανωμένα σε θεματικές ενότητες και μόνον ένα μικρό ποσοστό
(27,68 %) διατέθηκε για έργα πολύ μικρής κλίμακας που υλοποιούνται από τις Αντιπροσωπείες της Επιτροπής·
επαναλαμβάνει ότι ένα σημαντικό ποσοστό πρέπει να δοθεί σε μικρότερα έργα βάσης· καλεί την Επιτροπή να δώσει
ιδιαίτερη προσοχή σε αυτές τις ΜΚΟ που διαδραματίζουν βασικό ρόλο στην προώθηση των ανθρωπίνων δικαιω-
μάτων στις χώρες τους αλλά οι οποίες δεν είναι νομικά αναγνωρισμένες από τις αρχές στις εν λόγω χώρες· θεωρείζωτικής σημασίας το γεγονός ότι η Επιτροπή πρέπει να προτείνει, από αυτήν την άποψη, την αναθεώρηση του
δημοσιονομικού κανονισμού, συμπεριλαμβανόμενης της χρηματοδότησης των εν λόγω ΜΚΟ·
65. στηρίζει πλήρως τη συμβολή της ΕΕ στους διακυβερνητικούς οργανισμούς, δεδομένου ότι αυτοί οι οργανι-
σμοί μπορούν να συμβάλουν θεμελιωδώς στην προώθηση της δημοκρατίας και των ανθρωπίνων δικαιωμάτων,θεωρεί ωστόσο ότι αυτή η συμβολή δεν πρέπει να αποβεί σε βάρος των ΜΚΟ, αλλά πρέπει τουναντίον να πραγμα-
τοποιηθεί μέσω μακροπρόθεσμων στρατηγικών εταιρικών σχέσεων·
66. επικροτεί το γεγονός ότι η Επιτροπή άλλαξε τις διαδικασίες της όσον αφορά τις νέες προσκλήσεις υποβολής
προτάσεων για το 2006, δεδομένου ότι οι νέες προσκλήσεις που βασίζονται σε «εννοιολογικές σημειώσεις»
φαίνεται να ευνοούν μια πιο ποιοτική αξιολόγηση των προτάσεων έργων ως πρώτο μείζον κριτήριο·
67. ζητεί από την Επιτροπή να θέσει στη διάθεση του Ευρωπαϊκού Κοινοβουλίου όλες τις εκθέσεις αξιολόγησης
του αντικτύπου, οι οποίες αφορούν έργα και διεξάγονται από εξωτερικούς ή εσωτερικούς αξιολογητές, προκει-
μένου να διασφαλίζεται ο δέων έλεγχος· ζητεί από την Επιτροπή να καταστήσει τις εκθέσεις αξιολόγησης του αντι-κτύπου των ανθρωπίνων δικαιωμάτων αναπόσπαστο και άρρηκτα συνδεδεμένο σκέλος ολόκληρης της διαχείρισηςτου κύκλου του έργου της Ευρωπαϊκής Ένωσης, τόσο εκ των προτέρων όσο και εκ των υστέρων, επηρεάζοντας έτσι
τόσο τη χάραξη της μελλοντικής πολιτικής και των προγραμμάτων, όσο και την αξιολόγηση των τρεχόντων
προγραμμάτων·
Προγράμματα βοήθειας εν γένει
68. θεωρεί αναγκαίο να αναπτυχθεί η ουσιαστική ενσωμάτωση των ζητημάτων των σχετικών με τον σεβασμό των
ανθρωπίνων δικαιωμάτων, των δημοκρατικών αρχών, του κράτους δικαίου και της χρηστής διακυβέρνησης (όπως
εκφράζεται στη Συμφωνία Εταιρικής Σχέσης ΑΚΕ-ΕΕ) στο πλαίσιο δράσεων που χρηματοδοτούνται από το Ευρω-
παϊκό Ταμείο Ανάπτυξης (ΕΤΑ)· ζητεί από την Επιτροπή να συντάσσει ετήσια επισκόπηση όλων των σχετικών
δαπανών του ΕΤΑ, η οποία να καλύπτει όλον τον γεωγραφικό, περιφερειακό και θεματικό προγραμματισμό, προκει-
μένου να καταστούν περισσότερο ορατές οι δραστηριότητες της ΕΕ σε αυτόν τον τομέα·
69. ζητεί από την Επιτροπή στον προγραμματισμό πολιτικής της να βασίσει τους αναπτυξιακούς στόχους, τους
δείκτες και τα σχέδια σε συμπεφωνημένα, οικουμενικά διεθνή όργανα ανθρωπίνων δικαιωμάτων, με την πλήρη
συμμετοχή των οργανώσεων ανθρωπίνων δικαιωμάτων σε όλο το φάσμα από τη σύλληψη πολιτικών και προγραμ-μάτων μέχρι τις φάσεις της υλοποίησης, του ελέγχου και της αξιολόγησης·7.12.2006 C 297 E/350 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κανονισμός (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού
κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕL 248 της16.9.2002, σ. 1).
70. ζητεί τη συνέχιση του σεμιναρίου του Ιουνίου του 2005 για τα ανθρώπινα δικαιώματα σε σχέση με την
ανθρωπιστική βοήθεια της ΕΕ, συμπεριλαμβανομένης της διάθεσης κοινοτικών πόρων σε θέματα δικαιοσύνης
κατόπιν σφαγών και εγκλημάτων κατά της ανθρωπότητας·
Εκτίμηση της εφαρμογής της ρήτρας των ανθρωπίνων δικαιωμάτων και της δημοκρατίας
71. υπενθυμίζει το προαναφερθέν ψήφισμά του της 14ης Φεβρουαρίου 2006 όσον αφορά τη μελλοντική πολι-
τική της ΕΕ για την εφαρμογή των ρητρών για τα ανθρώπινα δικαιώματα σε όλες τις συμφωνίες της ΕΕ, συμπερι-
λαμβανομένης της θέσπισης ενός αποτελεσματικού μηχανισμού παρακολούθησης του σεβασμού των ανθρωπίνωνδικαιωμάτων και της ενισχυμένης συμμετοχής του Ευρωπαϊκού Κοινοβουλίου στις διαδικασίες αξιολόγησης καιδιαβούλευσης όσον αφορά αυτές τις ρήτρες· προσβλέπει στην ανταπόκριση της αυστριακής Προεδρίας, από κοινού
με την Επιτροπή, στις προτάσεις του Κοινοβουλίου·
72. σημειώνει το γεγονός ότι οι συμφωνίες τέταρτης γενιάς της ΕΕ με τρίτες χώρες φυσικά περιλαμβάνουν τον
πολιτικό διάλογο ως ουσιαστικό στοιχείο της συμφωνίας που ενσωματώνει τα θέματα ανθρωπίνων δικαιωμάτων καιδημοκρατίας· διατρανώνει την αποφασιστικότητά του για εκ των προτέρων ενίσχυση του ελέγχου της πλέονπρόσφατης θέσης σε αυτούς τους πολιτικούς διαλόγους·
73. συμφωνεί με την θέση της έκθεσης του 2005 ότι η ρήτρα ανθρωπίνων δικαιωμάτων αποτελεί τη βάση για
θετική δέσμευση στον τομέα των ανθρωπίνων δικαιωμάτων και της δημοκρατίας με τις τρίτες χώρες· τονίζει,ωστόσο, ότι αυτό δεν μπορεί να αποκλείει την δυνατότητα της προσωρινής αναστολής της συνεργασίας για λόγους
παραβίασης της ρήτρας· επαναλαμβάνει την έκκλησή του για προοδευτική κλίμακα μέτρων και σαφές σύστημα
κυρώσεων που θα πρέπει να χρησιμοποιηθεί σε θέματα παραβιάσεων της ρήτρας των ανθρωπίνων δικαιωμάτων από
τις τρίτες χώρες, και καλεί το Συμβούλιο να εξετάσει το ενδεχόμενο επέκτασης της ψηφοφορίας με ειδική πλειο-
ψηφία στην απόφαση για έγκριση περιοριστικών μέτρων σε μελλοντικό κατάλληλο χρόνο· επαναλαμβάνει τοαίτημά του για καλύτερο μηχανισμό ελέγχου και διαβουλεύσεων όσον αφορά τη ρήτρα, και καλεί την Επιτροπή
και το Συμβούλιο να υποβάλουν ετήσιες εκθέσεις για τις παραβιάσεις των ρητρών ανθρωπίνων δικαιωμάτων,συμπεριλαμβανομένων και εκείνων της Συμφωνίας Εταιρικής Σχέσης ΑΚΕ-ΕΕ, στην υποεπιτροπή ανθρωπίνων
δικαιωμάτων του Ευρωπαϊκού Κοινοβουλίου·
74. επαναλαμβάνει τη στήριξή του στην απόφαση του Συμβουλίου της 3ης Οκτωβρίου 2005 για την επιβολή
κυρώσεων στο Ουζμπεκιστάν μετά τα γεγονότα στο Αντιτζάν στις 13Μαΐου 2005, όταν μεγάλος αριθμός πολιτών
φονεύθηκε από κρατικές δυνάμεις ασφαλείας και πολλοί άνθρωποι συνελήφθησαν και στη συνέχεια δικάστηκαν με
μία διαδικασία η οποία δεν πληρούσε τις διεθνείς προδιαγραφές δίκαιης δίκης, με σκοπό να συγκαλυφθεί η
αλήθεια· το εκλαμβάνει αυτό ως παράδειγμα συνεπούς μέτρου της ΕΕ σε βάρος μιας κυβέρνησης που δεσμεύεταιαπό υποχρεώσεις για τα ανθρώπινα δικαιώματα και τη δημοκρατία δυνάμει μιας Συμφωνίας Εταιρικής Σχέσης καιΣυνεργασίας με την ΕΕ· εκφράζει τη λύπη του που στην περίπτωση του Ουζμπεκιστάν χρειάστηκαν έξι μήνες μέχρινα εφαρμοστούν οι κυρώσεις· ευελπιστεί, πάντως, ότι αυτό το προηγούμενο θα λειτουργήσει προς επίρρωση της
ρήτρας περί ανθρωπίνων δικαιωμάτων σε όλες τις συμφωνίες· καλεί το Συμβούλιο να καταδικάσει απερίφραστα την
παραβίαση των ανθρωπίνων δικαιωμάτων στο Τουρκμενιστάν·
75. επαναλαμβάνει το ψήφισμά του, της15ης Δεκεμβρίου 2005, για τα ανθρώπινα δικαιώματα και την ελευ-
θερία του Τύπου στην Τυνησία και την αξιολόγηση της Παγκόσμιας Διάσκεψης για την Κοινωνία της Πληροφορίας
της Τύνιδας (
1)·
76. υπενθυμίζει το ψήφισμά του της 27ης Οκτωβρίου 2005 σχετικά με τα ανθρώπινα δικαιώματα στη Δυτική
Σαχάρα (2)· εκφράζει την ικανοποίησή του σε ό,τι αφορά την απελευθέρωση πολιτικών κρατουμένων της Δυτικής
Σαχάρας από τις μαροκινές αρχές, καταγγέλλει όμως τη συνέχιση των παραβιάσεων των δικαιωμάτων του
ανθρώπου έναντι του πληθυσμού της Δυτικής Σαχάρας· ζητεί την προστασία του πληθυσμού της Δυτικής Σαχάρας
και το σεβασμό των θεμελιωδών δικαιωμάτων, ιδίως της ελευθερίας της έκφρασης, της κυκλοφορίας και της διαδή-
λωσης· επαναλαμβάνει το αίτημά του για μια δίκαιη και βιώσιμη λύση στη σύγκρουση στη Δυτική Σαχάρα, λύση η
οποία θα βασίζεται στο δικαίωμα του λαού της Δυτικής Σαχάρας για αυτοδιάθεση, σύμφωνα με τα σχετικά ψηφί-
σματα του Συμβουλίου Ασφαλείας, ιδίως δε με το ψήφισμα 1495·
77. επικροτεί τον έλεγχο και την αναθεώρηση των κατευθυντήριων γραμμών σχετικά με την εφαρμογή και την
αξιολόγηση των περιοριστικών μέτρων στο πλαίσιο της Κοινής Εξωτερικής Πολιτικής και Πολιτικής Ασφάλειας τηςΕΕ(
3)·
78. επικροτεί τον ρόλο που διαδραματίζει η κοινοβουλευτική συνέλευση ίσης εκπροσώπησης ΑΚΕ-ΕΕ ως βήμα
ανοιχτής και διαφανούς συζήτησης για θέματα ανθρωπίνων δικαιωμάτων και την ενθαρρύνει να συνεχίσει το έργοτης,συμβάλλοντας έτσι στον πολιτικό διάλογο, όπως προβλέπεται στο άρθρο 8της Συμφωνίας Εταιρικής Σχέσης
ΑΚΕ-ΕΕ·7.12.2006 C 297 E/351 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2005)0525.
(2)Κείμενα που εγκρίθηκαν, P6_TA(2005)0414.
(3)Το Συμβούλιο ενέκρινε καταρχάς αυτές τις κατευθυντήριες γραμμές τον Δεκέμβριο του 2003. Περιέχουν τυποποιημένες
διατυπώσεις και κοινούς ορισμούς που δύνανται να χρησιμοποιηθούν σε νομικά όργανα που εφαρμόζουν κυρώσεις. Η
αναθεώρηση πραγματοποιήθηκε το Δεκέμβριο του 2005.
79. εκφράζει τη λύπη του διότι η ρήτρα που περιέχεται στο άρθρο 96της Συμφωνίας Εταιρικής Σχέσης ΑΚΕ-ΕΕ
εφαρμόζεται σπανίως σε περίπτωση κατάφωρων παραβιάσεων των ανθρωπίνων δικαιωμάτων στις χώρες ΑΚΕ, και
συστήνει την κλιμάκωση του πολιτικού διαλόγου στο πνεύμα της Συμφωνίας Εταιρικής Σχέσης ΑΚΕ-ΕΕ·
80. επικροτεί, ως λίαν θετικό παράδειγμα, τις δραστηριότητες της ΕΕ που αφορούν διαβήματα και δηλώσεις μετά
τη βίαιη καταστολή στην Αιθιοπία τον Ιούνιο του 2005· εκφράζει την ανησυχία του που όταν συνέβησαν παρό-
μοιες παραβιάσεις ανθρωπίνων δικαιωμάτων τον Νοέμβριο του 2005, η ΕΕ φαίνεται ότι δεν παρακολούθησε
επαρκώς τις εξελίξεις· λαμβάνοντας υπόψη τον υψηλό αριθμό ηγετών της αντιπολίτευσης και υπέρμαχων των
ανθρωπίνων δικαιωμάτων που βρίσκονται επί του παρόντος στη φυλακή και αντιμετωπίζουν τη θανατική ποινή,πιστεύει ότι η κυβέρνηση της Αιθιοπίας αδυνατεί να εκπληρώσει τις υποχρεώσεις της σύμφωνα με το άρθρο 8της
Συμφωνίας Εταιρικής Σχέσης ΑΚΕ-ΕΕ και καλεί την Επιτροπή και το Συμβούλιο να ανταποκριθούν στην έκκλησητου Ευρωπαϊκού Κοινοβουλίου για συντονισμένη στάση σύμφωνα με το άρθρο 96της Συμφωνίας Εταιρικής
Σχέσης ΑΚΕ-ΕΕ όπως απαιτείται στο προαναφερθέν ψήφισμά του της 15ης Δεκεμβρίου 2005·
81. εκφράζει την ανησυχία του για το γεγονός ότι η Ερυθραία, παρά τις σοβαρές παραβιάσεις των ανθρωπίνων
δικαιωμάτων, συμπεριλαμβανομένων των αυθαίρετων κρατήσεων και των βασανιστηρίων χιλιάδων κρατουμένων, δεν
αναφέρεται στην ετήσια έκθεση του Συμβουλίου του 2005 για τα ανθρώπινα δικαιώματα· εκφράζει τη λύπη του
για το γεγονός ότι, παρά το ψήφισμά του, της18ης Νοεμβρίου 2004, για την κατάσταση των ανθρωπίνων δικαιω-
μάτων στην Ερυθραία (
1)στο οποίο το Κοινοβούλιο καταδίκασε την κατάσταση των ανθρωπίνων δικαιωμάτων στην
Ερυθραία και κάλεσε το Συμβούλιο και την Επιτροπή να ξεκινήσει τη διαδικασία διαβούλευσης σύμφωνα με το
άρθρο 96της Συμφωνίας Εταιρικής Σχέσης ΑΚΕ-ΕΕ, ελάχιστη δράση έχει αναληφθεί από το Συμβούλιο και την
Επιτροπή για αυτό το θέμα· καλεί το Συμβούλιο και την Επιτροπή να ξεκινήσουν χωρίς καθυστέρηση τη διαδικασίαδιαβούλευσης σύμφωνα με το άρθρο 96της Συμφωνίας Εταιρικής Σχέσης ΑΚΕ-ΕΕ όσον αφορά την κατάσταση
των ανθρωπίνων δικαιωμάτων στην Ερυθραία·
Εφαρμογή των κατευθυντηρίων γραμμών της ΕΕ στο θέμα των ανθρωπίνων δικαιωμάτων
82. λαμβάνει υπόψη την πρώτη διετή αναθεώρηση των κατευθυντήριων γραμμών της ΕΕ για τα παιδιά και τις
ένοπλες συγκρούσεις υπό την Προεδρία του Ηνωμένου Βασιλείου· επικροτεί ιδιαιτέρως το γεγονός ότι τα ενημερω-τικά δελτία της ΕΕ για τα ανθρώπινα δικαιώματα, που εγκρίθηκαν τον Ιούλιο του 2005, περιέχουν ένα τμήμα για
τα δικαιώματα των παιδιών και μια ειδική απαίτηση να γίνεται αναφορά βάσει αυτών των κατευθυντήριων γραμμών,
όπου ενδείκνυται· σημειώνει ότι η διαβούλευση με εμπλεκόμενους παράγοντες και με ΜΚΟ υπήρξε υποδειγματικήκατά τη διαδικασία εκπόνησης της αναθεώρησης και των συστάσεων· εκφράζει, ωστόσο, τη λύπη του που το Ευρω-
παϊκό Κοινοβούλιο δεν συμμετείχε στη διαδικασία εκτίμησης αυτών των κατευθυντήριων γραμμών, που δεν αξιο-
ποιήθηκε η ευκαιρία για μια ευρεία αναθεώρηση και ότι το έγγραφο που προέκυψε ήταν απογοητευτικό τόσο ως
προς το φάσμα που κάλυψε όσο και ως προς τη φιλοδοξία του· ζητεί, συνεπώς, από το Συμβούλιο να συμπεριλαμ-
βάνει συστηματικά το Ευρωπαϊκό Κοινοβούλιο στη διετή αναθεώρηση των εν λόγω κατευθυντήριων γραμμών,ούτως ώστε να λαμβάνει γνώση της θέσης και των συστάσεων του Κοινοβουλίου στον τομέα αυτό·
83. χαιρετίζει τη δέσμευση της Αυστριακής Προεδρίας να συνεχίσει την πρακτική των διαβημάτων προς όλους
τους διεθνείς εταίρους της ΕΕ σχετικά με την επικύρωση των διεθνών συμβάσεων που απαγορεύουν την πρακτική
των βασανιστηρίων· ζητεί από το Συμβούλιο και την Επιτροπή να εξετάσουν νέους και καινοτόμους τρόπους για
την εφαρμογή των κατευθυντηρίων γραμμών για τα βασανιστήρια· υπογραμμίζει ότι, μολονότι αυτές οι κατευθυ-
ντήριες γραμμές εγκρίθηκαν ήδη από το 2001, συγκαταλέγονται μεταξύ εκείνων που εφαρμόσθηκαν σε μικρότερο
βαθμό· έχοντας υπόψη τις υφιστάμενες απειλές που αντιμετωπίζει η πλήρης απαγόρευση των βασανιστηρίων καιτης κακομεταχείρισης στο διεθνές πλαίσιο της καταπολέμησης της τρομοκρατίας καλεί το Συμβούλιο να συνεργα-στεί με το Ευρωπαϊκό Κοινοβούλιο στη μελλοντική διαδικασία αξιολόγησης αυτών των κατευθυντηρίων γραμμών·
ενημερώνει σχετικά το Συμβούλιο ότι η υποεπιτροπή ανθρωπίνων δικαιωμάτων ζήτησε την εκπόνηση μελέτης για
την βελτιστοποίηση της εφαρμογής των κατευθυντηρίων γραμμών για τα βασανιστήρια της ΕΕ και την βελτίωσητων μέσων που προβλέπονται από αυτές τις κατευθυντήριες γραμμές· συνιστά στην Αυστριακή και την ΦινλανδικήΠροεδρία να πραγματοποιήσουν διαβήματα για τα βασανιστήρια σε όλες τις χώρες που έχουν συνυπογράψει τιςσχετικές συμβάσεις αλλά που εμφανίζονται να μην συνεργάζονται· τονίζει ότι η τακτική παρουσία της Προεδρίας ή
της Γραμματείας του Συμβουλίου στην αρμόδια Επιτροπή των Ηνωμένων Εθνών για τα Βασανιστήρια θα μπορούσε
να προσφέρει σημαντική υλική συνεισφορά για τη στρατηγική ανάλυση σχετικά με το ποιες χώρες θα προβούν σεδιαβήματα και σε ποια χρονική στιγμή· ζητεί από το Συμβούλιο να εξετάσει το ενδεχόμενο να μπορούσε να δράσειη Ευρωπαϊκή Ένωση με μεγαλύτερη ενέργεια και πιο πειστικά έναντι των τρίτων χωρών εάν όλα τα κράτη μέληυπέγραφαν και επικύρωναν το Προαιρετικό Πρωτόκολλο στη Σύμβαση των Ηνωμένων Εθνών για τα Βασανιστήριακαι άλλες μορφές σκληρής, απάνθρωπης ή εξευτελιστικής μεταχείρισης ή τιμωρίας (
2)· ανησυχεί επίσης για τις
καταγγελίες μετεγκατάστασης και εξωτερικής ανάθεσης των βασανιστηρίων σε τρίτες χώρες και καλεί την ΕΕ να
θεωρήσει την καταπολέμηση των βασανιστηρίων ως υψηλή προτεραιότητα της πολιτικής της για τα ανθρώπιναδικαιώματα, ιδιαίτερα μέσω της ενισχυμένης εφαρμογής των κατευθυντηρίων γραμμών της ΕΕ και όλων των άλλων
μέσων της ΕΕ όπως είναι η Ευρωπαϊκή Πρωτοβουλία για τη Δημοκρατία και τα Δικαιώματα του Ανθρώπου·7.12.2006 C 297 E/352 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 201 Ε της 18.8.2005, σ. 123.
(2)Στις 23Ιανουαρίου 2006, η κατάσταση αναφορικά με τις υπογραφές και επικυρώσεις από πλευράς των 25κρατών μελών
της ΕΕ είχε ως ακολούθως: υπογραφή και επικύρωση (μόνο 5κράτη μέλη): Δανία, Μάλτα, Πολωνία, Σουηδία, και το Ηνωμένο
Βασίλειο (καθώς και η υποψήφια προς ένταξη Κροατία)· υπογραφή (11κράτη μέλη): Αυστρία, Βέλγιο, Κύπρος, Τσεχική Δημο-
κρατία, Εσθονία, Φινλανδία, Γαλλία, Ιταλία, Λουξεμβούργο, Κάτω Χώρες, και Ισπανία (καθώς και οι υποψήφιες προς ένταξη
Ρουμανία και Τουρκία)· ούτε υπογραφή ούτε επικύρωση (9κράτη μέλη): Γερμανία, Ελλάδα, Ουγγαρία, Ιρλανδία, Λετονία,
Λιθουανία, Πορτογαλία, Σλοβακία και Σλοβενία (καθώς και η υποψήφια προς ένταξη Βουλγαρία).
84. τονίζει ότι πρέπει να δοθεί υψηλή προτεραιότητα στην πλήρη εφαρμογή των κατευθυντηρίων γραμμών της
ΕΕ για τους υπέρμαχους των ανθρωπίνων δικαιωμάτων· καλεί το Συμβούλιο να αναλάβει πρωτοβουλίες για την
προστασία των υπέρμαχων των ανθρωπίνων δικαιωμάτων· καλεί την Επιτροπή και τα κράτη μέλη να οργανώσουνμαθήματα επιμόρφωσης του προσωπικού τους στις αντιπροσωπείες, τις πρεσβείες και τα προξενεία σχετικά με την
εφαρμογή αυτών των κατευθυντηρίων γραμμών· καλεί την Επιτροπή να εξετάσει το ενδεχόμενο διάθεσης κεφαλαίωνγια την κάλυψη των εξόδων αυτής της επιμόρφωσης· επιδοκιμάζει την εκπόνηση εγχειριδίου από την Ολλανδική
Προεδρία της ΕΕ για την εφαρμογή των κατευθυντηρίων γραμμών· εκφράζει ωστόσο τη λύπη του για το γεγονός
ότι το Κοινοβούλιο δεν έλαβε ακριβείς πληροφορίες για το περιεχόμενό του· καλεί το Συμβούλιο και την Επιτροπήνα θίγουν την κατάσταση των υπέρμαχων των ανθρωπίνων δικαιωμάτων συστηματικά σ' όλους τους πολιτικούς
διαλόγους· καλεί την Επιτροπή να οργανώσει σε επίπεδο αντιπροσωπειών της Ευρωπαϊκής Κοινότητας ενημερωτικάσεμινάρια για τις κατευθυντήριες γραμμές με όλες τις αρμόδιες τοπικές ΜΚΟ· καλεί και πάλι το Συμβούλιο ναενημερώσει το Ευρωπαϊκό Κοινοβούλιο για την εφαρμογή αυτών των κατευθυντήριων γραμμών επιτόπου και να το
συμπεριλάβει πλήρως στη διαδικασία αξιολόγησής τους·
85. στηρίζει το Συμβούλιο στις προσπάθειές του να ενσωματώσει τα ανθρώπινα δικαιώματα σε ολόκληρο το
έργο της ΕΕ, ειδικότερα εστιάζοντας στην τακτική αναθεώρηση και εφαρμογή μιας συγκεκριμένης δέσμης κατευθυ-
ντήριων γραμμών της ΕΕ για τα ανθρώπινα δικαιώματα·
Ενσωμάτωση της διάστασης των ανθρωπίνων δικαιωμάτων
86. επικροτεί το γεγονός ότι Συμβούλιο και Επιτροπή καταβάλλουν προσπάθειες για την ενίσχυση της συνέπειας
της πολιτικής της ΕΕ για τα ανθρώπινα δικαιώματα έναντι άλλων διεθνών πολιτικών· θεωρεί ζωτικό για την επιδίωξημιας αξιόπιστης πολιτικής της ΕΕ για τα ανθρώπινα δικαιώματα να ενισχυθούν αυτές οι διασυνδέσεις·
87. τονίζει τη σημασία του ορισμού του Michael Matthiessen ως Προσωπικού Εκπροσώπου για τα Ανθρώπινα
Δικαιώματα του Ύπατου Εκπροσώπου της ΕΕ για την ΚΕΠΠΑ ως ένα σημαντικό βήμα προόδου στην ενσωμάτωση
της διάστασης των ανθρωπίνων δικαιωμάτων· επικροτεί τις δραστηριότητες και την προσωπική δέσμευση του κατέ-
χοντος τη θέση·
88. χαιρετίζει το γεγονός ότι ομάδες εργασίας που ασχολούνται με δραστηριότητες της αστυνομίας και της
κοινωνίας των πολιτών στα πλαίσια του πυλώνα ΚΕΠΠΑ/Πρόγραμμα Ανάπτυξης του Τομέα Τροφίμων, καθώς και
με στρατιωτικές δραστηριότητες της ΕΕ, έχουν αρχίσει συζητήσεις για πτυχές ανθρωπίνων δικαιωμάτων των
δραστηριοτήτων τους και να ενσωματώνουν τις ανησυχίες αυτές, συμπεριλαμβανομένης και της καταδίκης της
χρήσης βίας σε βάρος των γυναικών, στις εντολές που δίδονται στο προσωπικό της αποστολής της ΕΕ επιτόπου·
χαιρετίζει τα «Γενικά Πρότυπα Συμπεριφοράς για τις δραστηριότητες του Προγράμματος Ανάπτυξης του Τομέα
Τροφίμων» που εγκρίθηκε από το Συμβούλιο στις 23-24 Μαΐου 2005, το οποίο δίδει συνολικές εντολές σε όλες
τις κατηγορίες προσωπικού που εργάζονται στις αποστολές του Προγράμματος Ανάπτυξης του Τομέα Τροφίμων·εφιστά ωστόσο την προσοχή στην προφανή ανάγκη τα πρότυπα αυτά να εφαρμόζονται με συνέπεια και ευσυνει-δησία στον αυξανόμενο αριθμό στρατιωτικών και μη στρατιωτικών δραστηριοτήτων της ΕΕ στο εξωτερικό· θεωρείότι η ΕΕ, ενεργώντας με τον τρόπο αυτό, μπορεί να αποτρέψει καταχρήσεις, οι οποίες έχουν συμβεί στις ειρηνευ-
τικές αποστολές των Ηνωμένων Εθνών· ζητεί από την Επιτροπή να εξετάσει το ενδεχόμενο να διατεθούν περισσό-
τερα κεφάλαια για την κατάρτιση όλου του προσωπικού όσον αφορά την εφαρμογή αυτών των προτύπων·
89. επικροτεί την έγκριση των κατευθυντήριων γραμμών της Ευρωπαϊκής Ένωσης για την προώθηση της
συμμόρφωσης προς το διεθνές ανθρωπιστικό δίκαιο, τον Δεκέμβριο του 2005· προτρέπει το Συμβούλιο να τις
εφαρμόσει σε όλες τις σχετικές αναφορές, δηλώσεις και διαβήματα·
90. καλεί την Ευρωπαϊκή Τράπεζα Επενδύσεων ως μια από τις υπηρεσίες που εφαρμόζουν τις αναπτυξιακές πολι-
τικές της ΕΕ μέσω του δανεισμού και ως το μεγαλύτερο δημόσιο χρηματοδοτικό όργανο στον κόσμο, να συμπερι-
λάβει πλήρως τις ανησυχίες σε θέματα ανθρωπίνων δικαιωμάτων σε όλες τις αξιολογήσεις των προγραμμάτων τηςκαι να εξασφαλίσει επαρκή εσωτερική ικανότητα ώστε να λαμβάνεται υπόψη η αρχή των ανθρωπίνων δικαιωμάτων
στις δραστηριότητές της· ζητεί συγκεκριμένα την εισαγωγή σαφών διαδικασιών διασφάλισης, που θα βασίζονται σε
διεθνή πρότυπα, για την αξιολόγηση και τον μετριασμό της επίπτωσης των προγραμμάτων της που έχουν σχέση με
ανθρώπινα δικαιώματα· ζητεί οι πολιτικές διασφάλισης για θέματα που δεν καλύπτονται από τη νομοθεσία της ΕΕνα ισοδυναμούν με εκείνες που περιγράφονται στις Αρχές του Ισημερινού, κατ' ελάχιστον· καλεί την Τράπεζα να
συμβουλευθεί το Ευρωπαϊκό Κοινοβούλιο για το θέμα αυτό·
91. επικροτεί το γεγονός ότι η Επιτροπή εκτιμά σε τακτά διαστήματα αν κάποιες χώρες πρέπει να προστεθούν
στον κατάλογο του Συστήματος Γενικευμένων Προτιμήσεων «GSP+» με τις χώρες στις οποίες επιβάλλονται οι
πλέον ευνοϊκοί δασμοί για αγαθά που πρόκειται να εισαχθούν στην ΕΕ· ωστόσο, ζητεί από την Επιτροπή, να
διασφαλίσει ότι για τους σκοπούς της αξιολόγησης η Επιτροπή θα ελέγχει τόσο την έναρξη ισχύος των διεθνών
υποχρεώσεων όσο και την επιτόπου αποτελεσματική εφαρμογή και επιβολή·
92. καλεί την Επιτροπή να εφαρμόσει αντικειμενικά κριτήρια κατά την χορήγηση Συστήματος Γενικευμένων
Προτιμήσεων+ πλεονεκτημάτων σε χώρες που έχουν επιδείξει σοβαρές ελλείψεις στην εφαρμογή των οκτώ συμβά-
σεων της Παγκόσμιας Οργάνωσης Εργασίας σχετικά με τα βασικά εργατικά πρότυπα, ιδιαίτερα να ελέγχει την
εφαρμογή των δεσμεύσεων που έχουν αναλάβει η Βενεζουέλα, η Μολδαβία, η Σρι Λάνκα, η Μογγολία, το Ελ
Σαλβαδόρ, η Γουατεμάλα και η Κολομβία πριν από την απόφαση της Επιτροπής του Δεκεμβρίου 2005· γενικά,
καλεί την Επιτροπή να αναθεωρεί τακτικά την εφαρμογή αυτών των συμβάσεων και να εφαρμόζει, αν είναι απαραί-
τητο, τις διατάξεις διασφάλισης που προβλέπονται στον Κανονισμό·7.12.2006 C 297 E/353 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
93. ζητεί από το Συμβούλιο και την Επιτροπή να εξασφαλίσουν την συμβατότητα των εμπορικών συμφωνιών με
υφιστάμενες συνθήκες των Ηνωμένων Εθνών για τα ανθρώπινα δικαιώματα σύμφωνα με το προαναφερθέν ψήφισμα
του Κοινοβουλίου της 14ης Φεβρουαρίου 2006, να πραγματοποιούν ανεξάρτητες αξιολογήσεις αειφορίας πριν
από τις εμπορικές διαπραγματεύσεις αξιολογώντας ιδιαίτερα την επίπτωση στα ανθρώπινα δικαιώματα, και να ελέγ-
χουν, αναθεωρούν και να αναστέλλουν οποιαδήποτε αρνητική επίπτωση των υφισταμένων και προτεινομένων εμπο-
ρικών κανόνων σε θέματα ανθρωπίνων δικαιωμάτων και κοινωνικών και περιβαλλοντικών θεμάτων·
94. επισημαίνει ότι όλες οι αξιολογήσεις των ανθρωπίνων δικαιωμάτων ανά χώρα πρέπει να περιλαμβάνουν
ανάλυση των θεμελιωδών δικαιωμάτων των εργαζομένων, όπως αυτά κατοχυρώνονται στο άρθρο 23της Οικουμε-
νικής Διακήρυξης των Ανθρωπίνων Δικαιωμάτων, στο άρθρο 22του Συμφώνου για τα Αστικά και τα Πολιτικά
Δικαιώματα, και στο άρθρο 8της Διεθνούς Σύμβασης για τα Οικονομικά, Κοινωνικά και Πολιτιστικά Δικαιώματα·
95. ζητεί από την Επιτροπή να συμπεριλάβει τη συστηματική παρακολούθηση των ανθρωπίνων δικαιωμάτων σε
όλα τα έγγραφα στρατηγικής ανά χώρα, τα έγγραφα περιφερειακής στρατηγικής, στα Εθνικά Ενδεικτικά Προγράμ-
ματα, στα Περιφερειακά Ενδεικτικά Προγράμματα και Σχέδια Δράσης· ζητεί από την Επιτροπή την ανά τακτά
διαστήματα ενημέρωση αυτών των εγγράφων ώστε να αντανακλούν πάντα την πλέον πρόσφατη επιτόπου κατά-σταση όσον αφορά τα ανθρώπινα δικαιώματα και να οργανώνει κατάλληλες διαβουλεύσεις με τις ΜΚΟ σε κάθεενημέρωση·
96. ζητεί από την Επιτροπή να εκπονήσει μια έκθεση για τον τρόπο που εφήρμοσε η ίδια τις δικές της προτάσεις
στην ανακοίνωση της Επιτροπής σχετικά με τον ρόλο της Ευρωπαϊκής Ένωσης στην προώθηση των δικαιωμάτωντου ανθρώπου και του εκδημοκρατισμού στις τρίτες χώρες, του Μαΐου του 2001, η οποία θα ακολουθηθεί από
μία διεξοδική αναθεώρηση·
97. ζητεί από την Επιτροπή να αναπτύξει μια στρατηγική για την προώθηση της εφαρμογής όλων των κατευθυ-
ντήριων γραμμών της ΕΕ για τα ανθρώπινα δικαιώματα από κοινού με τις διεθνικές εταιρείες, εφαρμόζοντας την
πρόσφατη ανακοίνωσή της, της23ης Μαρτίου 2006, για την εταιρική κοινωνική ευθύνη (COM(2006)0136)·
98. επαναλαμβάνει ότι οι εσωτερικές πολιτικές της ΕΕ δεν πρέπει απλώς να είναι συνεπείς αλλά και παραδειγμα-
τικές όσον αφορά τη συμμόρφωσή τους με την διεθνή νομοθεσία για τα ανθρώπινα δικαιώματα· εκφράζει ανησυχίαγια το γεγονός ότι τα πρόσφατα μέτρα διαχείρισης της μετανάστευσης δεν εξασφαλίζουν πάντοτε, στην πράξη,
πρόσβαση στην προστασία για τους πρόσφυγες· καλεί το Συμβούλιο και την Επιτροπή να εξασφαλίσουν ότι η
διαχείριση της μετανάστευσης δεν μεταβάλλεται σε προϋπόθεση για την συνεργασία στην ανάπτυξη με τις τρίτες
χώρες, και ότι τα πιλοτικά προγράμματα περιφερειακής προστασίας παραμένουν προσανατολισμένα στην
προστασία, έχουν επαρκείς πόρους και είναι μακροπρόθεσμα, συντονίζονται δε πλήρως με την ανθρωπιστική και
αναπτυξιακή πολιτική της ΕΕ και βασίζονται στην αρχή της διεθνούς αλληλεγγύης·
99. τονίζει ότι στα πλαίσια της καταπολέμησης της εμπορίας ανθρώπινων όντων πρέπει να υιοθετηθεί μια
προσέγγιση ανθρωπίνων δικαιωμάτων που θα σέβεται τα θύματα της εμπορίας, και χαιρετίζει, σχετικά, την επικέν-
τρωση της προσοχής στην προστασία των θυμάτων στο πρόγραμμα του Συμβουλίου της ΕΕ για την καταπολέμησηκαι αποτροπή της εμπορίας ανθρώπων (
1),και παρακινεί όλα τα κράτη μέλη να επικυρώσουν τη Σύμβαση του
Συμβουλίου της Ευρώπης για την Καταπολέμηση της Σωματεμπορίας·
100. προτρέπει το Συμβούλιο και την Επιτροπή να θέσουν κριτήρια αναφοράς για όλες τις διαβουλεύσεις
σχετικά με τα ανθρώπινα δικαιώματα, με στόχο τη βελτίωση της συνοχής της πολιτικής και του πολιτικού
διαλόγου·
Αποτελεσματικότητα των παρεμβάσεων του Ευρωπαϊκού Κοινοβουλίου σε υποθέσεις ανθρωπίνων
δικαιωμάτων
101. επικροτεί τον αυξανόμενο ρόλο του Ευρωπαϊκού Κοινοβουλίου στον τομέα των ανθρωπίνων δικαιωμάτων
και στη διαφύλαξη των δεσμεύσεων για τη βελτίωση της κατάστασης των ανθρωπίνων δικαιωμάτων σε ολόκληροτον κόσμο μέσω του ελέγχου των δραστηριοτήτων άλλων θεσμικών οργάνων και, ειδικότερα, μέσω του βραβείου
Ζαχάρωφ·
102. χαιρετίζει το πρώτο έτος δραστηριοτήτων της υποεπιτροπής ανθρωπίνων δικαιωμάτων στα πλαίσια της
Επιτροπής Εξωτερικών Υποθέσεων, η οποία, υπό την καθοδήγηση των δραστηριοτήτων του Κοινοβουλίου, δημιούρ-
γησε μια εστία δραστηριοτήτων ανθρωπίνων δικαιωμάτων που έλειπε κατά την τελευταία κοινοβουλευτική θητεία,συμπεριλαμβανομένης και της υποβολής τακτικών εκθέσεων από την Προεδρία, την Επιτροπή, τον Προσωπικό
Αντιπρόσωπο για τα Ανθρώπινα Δικαιώματα, τον Ύπατο Αρμοστή των Ηνωμένων Εθνών για τα Ανθρώπινα Δικαιώ-
ματα, τους Ειδικούς Εισηγητές των Ηνωμένων Εθνών και τον Επίτροπο Ανθρωπίνων Δικαιωμάτων του Συμβουλίου
της Ευρώπης, πολλαπλών ακροάσεων, ανταλλαγών απόψεων, πραγματογνωμοσύνης και μελετών καθώς και της
συνεισφοράς ανθρωπίνων δικαιωμάτων στο έργο της Επιτροπής Εξωτερικών Υποθέσεων·
103. τονίζει την ανάγκη ενσωμάτωσης θεμάτων για τα ανθρώπινα δικαιώματα στο έργο όλων των κοινοβουλευ-
τικών επιτροπών και αντιπροσωπειών που ασχολούνται με τις εξωτερικές σχέσεις του Ευρωπαϊκού Κοινοβουλίου·εφιστά, εν προκειμένω, την προσοχή στο έργο το οποίο επιτελείται από την Επιτροπή Ανάπτυξης στην οργάνωση
τακτών συζητήσεων για τα ανθρώπινα δικαιώματα, και καλεί την Επιτροπή και το Συμβούλιο να ακολουθήσει τα
συμπεράσματα αυτών και άλλων συζητήσεων για τα ανθρώπινα δικαιώματα που διεξάγονται στο Κοινοβούλιο·7.12.2006 C 297 E/354 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)ΕΕC 311 της9.12.2005, σ. 1.
104. επισημαίνει, εν προκειμένω, ότι η Υποεπιτροπή Ανθρωπίνων Δικαιωμάτων επικέντρωσε τις δραστηριότητές
της του 2005 στην εφαρμογή των μέσων της ΕΕ για τα ανθρώπινα δικαιώματα όπως οι κατευθυντήριες γραμμές
της ΕΕ σχετικά με την προστασία των υπέρμαχων των ανθρωπίνων δικαιωμάτων και θέσπισε, εν προκειμένω, ένα
σύστημα συντονισμού με τους εκπροσώπους των οργάνων των Ηνωμένων Εθνών για τα ανθρώπινα δικαιώματα·θεωρεί προτεραιότητα τη συνέχιση της στενής συνεργασίας με τους εκπροσώπους και τα όργανα των ΗνωμένωνΕθνών και του Συμβουλίου της Ευρώπης, ούτως ώστε να διασφαλιστεί μεγαλύτερη συνέπεια και συντονισμός στον
τομέα των ανθρωπίνων δικαιωμάτων·
105. θεωρεί ότι η αποτελεσματικότητα του έργου του Κοινοβουλίου στα ανθρώπινα δικαιώματα μπορεί να
ενισχυθεί με πολλούς τρόπους, π.χ.μέσω του πιο έντονου ελέγχου των δραστηριοτήτων του Συμβουλίου και της
Επιτροπής έναντι χωρών με προβλήματα στον τομέα των ανθρωπίνων δικαιωμάτων και συνεπή παρακολούθηση καιέγκαιρη αξιολόγηση των συνεπειών όλων των δηλώσεων για τα ανθρώπινα δικαιώματα που γίνονται στα ψηφίσματακαι την εφαρμογή τους· προτείνει να εξετάσει η υποεπιτροπή το ενδεχόμενο δημιουργίας μικρών άτυπων ομάδων
εργασίας για την παρακολούθηση κάθε σειράς κατευθυντηρίων γραμμών, ώστε να είναι καλύτερα σε θέση να παρα-
κολουθήσει το έργο του Συμβουλίου στο θέμα αυτό και να υποβάλει προτάσεις·
106. ζητεί από την υποεπιτροπή να παρακολουθεί συστηματικά τα ψηφίσματα για τα ανθρώπινα δικαιώματα
που εγκρίνονται δυνάμει του άρθρου 115 του Κανονισμού και να ενισχύσει τις προσπάθειες για την ενεργό αντα-
πόκριση στις έξωθεν εκτιμήσεις όλων των δραστηριοτήτων του Ευρωπαϊκού Κοινοβουλίου για τα ανθρώπινα
δικαιώματα, περιλαμβανομένου του έργου άλλων επιτροπών, καθώς και κοινοβουλευτικών αντιπροσωπειών·
107. είναι της γνώμης ότι η υποεπιτροπή θα μπορούσε να βελτιώσει τον αντίκτυπό της στην πολιτική και τον
προγραμματισμό παρακολουθώντας στενότερα τα προγράμματα εργασιών του Συμβουλίου και της Επιτροπής,ιδίως το έργο της Ομάδας Εργασίας του Συμβουλίου για τα Ανθρώπινα Δικαιώματα (COHOM), ως προσκεκλημένη
σε τακτική βάση από τα μέλη της ομάδας COHOM· ζητεί οι βουλευτές του Ευρωπαϊκού Κοινοβουλίου να προσκα-
λούνται συστηματικά να παρακολουθούν συνεδριάσεις ενημέρωσης, όπως αυτές που οργανώνονται με τις ΜΚΟ,
και ενημερώσεις αναφορικά με τους διάλογους με τρίτες χώρες για τα ανθρώπινα δικαιώματα· προσβλέπει σε διαβε-βαιώσεις ότι αυτές οι προσκλήσεις θα γίνονται πλέον σε σταθερή βάση·
108. ζητεί από το Προεδρείο του Ευρωπαϊκού Κοινοβουλίου, καθώς και από τη Διάσκεψη των Προέδρων να
εξετάσουν αν μπορούν να ληφθούν μέτρα με στόχο την ενίσχυση της πολιτικής στήριξης που παρέχεται από μέλη
του ΕΚ στην ολομέλεια, όταν διενεργείται ψηφοφορία με τη διαδικασία κατεπείγοντος για ψηφίσματα του Ευρω-
παϊκού Κοινοβουλίου δυνάμει του άρθρου 115 του Κανονισμού, ενδεχομένως με μετάθεση της ώρας της ψηφο-
φορίας σε πιο ενδεδειγμένη χρονική στιγμή·
109. ζητεί έναν περισσότερο εποικοδομητικό ρόλο της Υποεπιτροπής Ανθρωπίνων Δικαιωμάτων στην ανάπτυξη
συνεπών και διαφανών κριτηρίων για την επιλογή επειγόντων θεμάτων, ούτως ώστε να διασφαλιστεί ότι οι κοινο-
βουλευτικές παρεμβάσεις είναι έγκαιρες και έχουν τον μέγιστο αντίκτυπο· ζητεί τα μέλη της υποεπιτροπής να
ανταλλάσσουν την εμπειρογνωμοσύνη τους σε αυτόν τον τομέα και να διαδραματίζουν πιο ενεργό και αποφασι-στικό ρόλο στην κατάρτιση επειγόντων ψηφισμάτων· προτείνει τη δημιουργία μίας μόνιμης ομάδας εργασίας μελώντης υποεπιτροπής για αυτούς τους σκοπούς·
110. επικροτεί την εκπόνηση κατευθυντήριων γραμμών για τις Αντιπροσωπείες του ΕΚ που επισκέπτονται τρίτες
χώρες· ζητεί από το Προεδρείο του Ευρωπαϊκού Κοινοβουλίου, καθώς και από τη Διάσκεψη των Προέδρων να
εξετάσουν μέτρα που δύνανται να ληφθούν για να αναδειχθεί περαιτέρω η ορατότητα όσο και η συστηματικήχρήση αυτών των κατευθυντήριων γραμμών· υπογραμμίζει ότι κάθε αποστολή σε τρίτη χώρα πρέπει να περιλαμ-βάνει συστηματικά ως θέμα τις ανησυχίες για τα ανθρώπινα δικαιώματα και όλοι οι συμμετέχοντες να ενημερώνο-νται πλήρως σχετικά με την κατάσταση των ανθρωπίνων δικαιωμάτων πριν και κατά τη διάρκεια της επίσκεψης·
111. επικροτεί τον ενεργό ρόλο της Υποεπιτροπής, της Επιτροπής Εξωτερικών Υποθέσεων, και του Προέδρου
του Ευρωπαϊκού Κοινοβουλίου στην υποστήριξη υποθέσεων παραβιάσεων σε ολόκληρο τον κόσμο, ειδικά μέσω
της απονομής του Βραβείου Ζαχάρωφ· επισημαίνει όσον αφορά το τελευταίο θέμα ότι το βραβείο πρέπει να απονέ-μεται δημοσίως, στο πλαίσιο κατάλληλης τελετής, προσωπικά στους νικητές·
112. χαιρετίζει την ανάληψη δέσμευσης του Κοινοβουλίου για την εξέταση του πολύπλοκου θέματος της
στήριξης των ανθρωπίνων δικαιωμάτων παράλληλα με την καταπολέμηση της διεθνούς τρομοκρατίας· τονίζει ότι η
συνέπεια στην προσέγγιση της ΕΕ στα διάφορα θέματα ανθρωπίνων δικαιωμάτων έχει ύψιστη σημασία εάν η ΕΕεπιθυμεί να είναι ένας αξιόπιστος παράγοντας σε διεθνές επίπεδο· σημειώνει την απόφασή του, της18ης Ιανουα-
ρίου 2006 (
1),να συγκροτήσει προσωρινή εξεταστική επιτροπή για την εικαζόμενη εμπλοκή της CIA και,ενδεχο-
μένως, κρατών μελών της ΕΕ ή υπό ένταξη κρατών στη διαδικασία έκτακτης παράδοσης, η οποία συνεπάγεται τη
μεταφορά κρατουμένων στους αποκαλούμενους μαύρους χώρους όπου ενδέχεται να υποβάλλονται σε βασανι-
στήρια· αναμένει την έκθεση και τα πορίσματα αυτής της επιτροπής·7.12.2006 C 297 E/355 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2006)0012.
113. καλεί το Συμβούλιο και την Επιτροπή, ενόψει της Διάσκεψης της ΕΕ-ΗΠΑ που θα πραγματοποιηθεί τον
Ιούνιο του 2006, και σύμφωνα με την έκθεση των εμπειρογνωμόνων της Επιτροπής Ανθρωπίνων Δικαιωμάτων των
Ηνωμένων Εθνών, να καλέσουν την κυβέρνηση των Ηνωμένων Πολιτειών να κλείσει πάραυτα το κέντρο κράτησης
του Γκουαντανάμο και επιμένει ότι θα πρέπει να επιφυλαχθεί μεταχείριση σε όλους τους κρατούμενους συμβατήμε το ανθρωπιστικό δίκαιο και να προσαχθούν χωρίς καθυστέρηση σε δίκαια δημόσια δίκη ενώπιον αρμόδιου,ανεξάρτητου και αμερόληπτου δικαστηρίου·
114. προσβλέπει στην παραλαβή των αποτελεσμάτων μιας μελέτης αντικτύπου με στόχο την ανάλυση και αξιο-
λόγηση του αντικτύπου των δραστηριοτήτων του Ευρωπαϊκού Κοινοβουλίου στον τομέα των ανθρωπίνων δικαιω-
μάτων·
115. σημειώνει προτάσεις, που τελούν ακόμη υπό συζήτηση, για ενίσχυση του ρόλου του Κοινοβουλίου στην
προώθηση της δημοκρατίας, που θα μπορεί να υποστηρίζει το έργο καίριων επιτροπών και αντιπροσωπειών, θα
παράσχει ένα παρατηρητήριο για τις πολιτικές εξελίξεις στις χώρες της Γειτονίας και πέραν αυτών, και θα ενδυνα-
μώσει το δίκτυο πληροφοριών μεταξύ των εθνικών κοινοβουλίων σε ολόκληρη την ΕΕ·
116. σημειώνει τις προτάσεις, που τελούν ακόμη υπό συζήτηση, για τη σύσταση Ευρωπαϊκού Κληροδοτήματος
για τη Δημοκρατία, που θα εργάζεται μαζί με άλλες οργανώσεις που αφοσιώνονται στη δημοκρατική διαδικασία,
όπως το Συμβούλιο της Ευρώπης και ο ΟΑΣΕ, και θα εξετάσει τρόπους ανάπτυξης ενός φορέα προώθησης της
δημοκρατίας και των ανθρωπίνων δικαιωμάτων, που να βρίσκεται στη διάθεση της ΕΕ·
Πόροι που προορίζονται για το έργο των ανθρωπίνων δικαιωμάτων, περιλαμβανομένου του έργου
της Γραμματείας του Συμβουλίου
117. ζητεί από την Επιτροπή να ορίσει τουλάχιστον μία μόνιμη οργανική θέση σε κάθε αντιπροσωπεία σε τρίτη
χώρα με αρμοδιότητα την παρακολούθηση της κατάστασης των ανθρωπίνων δικαιωμάτων στην εν λόγω χώρα καιτην προώθηση των διεθνών προδιαγραφών για τα ανθρώπινα δικαιώματα και την ευθύνη των σχέσεων με την
κοινωνία των πολιτών, όπως οι σχέσεις με τους υπέρμαχους των ανθρωπίνων δικαιωμάτων· ζητεί αυτή η θέση να
καταλαμβάνεται από ανάλογης βαθμίδας αξιωματούχο, προκειμένου αυτός να εντοπίζει και να αντιμετωπίζει
προβλήματα όπου είναι απαραίτητο· ζητεί, εν προκειμένω, τη χορήγηση επίσημων προσκλήσεων σε τακτή βάση
στους εκπροσώπους της κοινωνίας των πολιτών από τις αντιπροσωπείες της Επιτροπής, ούτως ώστε να υποστηρι-
χθεί το έργο των υπέρμαχων των ανθρωπίνων δικαιωμάτων από τρίτες χώρες·
118. ζητεί από την Επιτροπή την ενίσχυση του Τμήματος Ανθρωπίνων Δικαιωμάτων της Γενικής της Διεύθυνσης
για τις Εξωτερικές Σχέσεις, με την παροχή πρόσθετου προσωπικού για την κάλυψη όλων των θεμάτων ανθρωπίνων
δικαιωμάτων, προκειμένου να είναι σε θέση να εκπληρώσει τη συμπληρωματική του αποστολή ως τμήματος πόρων·
ζητεί επίσης να δοθεί σε ένα μέλος του προσωπικού ανά γεωγραφική ενότητα πρόσθετη αρμοδιότητα για ταανθρώπινα δικαιώματα·
119. ζητεί την αύξηση της χρηματοδότησης για την Υποεπιτροπή Ανθρωπίνων Δικαιωμάτων προκειμένου να
διευκολυνθεί η χρηματοδότηση επί τόπου ταξιδιών και επισκέψεων από τα μέλη της επιτροπής σε τοποθεσίεςσυχνών παραβιάσεων των ανθρωπίνων δικαιωμάτων στον κόσμο, ούτως ώστε να υπογραμμιστούν οι παραβιάσεις
του διεθνούς δικαίου όσον αφορά τα ανθρώπινα δικαιώματα·
120. ζητεί από το Συμβούλιο την ενίσχυση του Τμήματος Ανθρωπίνων Δικαιωμάτων της Γενικής του Γραμμα-
τείας και ειδικότερα να προστεθούν νέες οργανικές θέσεις για εμπειρογνώμονες με ειδίκευση στα ανθρώπινα δικαιώ-
ματα, στο διεθνές ανθρωπιστικό δίκαιο και στο δίκαιο ανθρωπίνων δικαιωμάτων, προκειμένου να συνδράμουν τον
Προσωπικό Εκπρόσωπο για τα Ανθρώπινα Δικαιώματα και να επιτρέψουν έναν λογικό καταμερισμό εργασίας στοΓραφείο του, λαμβάνοντας ιδίως υπόψη την εκ μέρους του ανάληψη περισσότερων ευθυνών·
121. υποστηρίζει ότι δίπλα σε όλους τους Ειδικούς Εκπροσώπους που ορίζει το Συμβούλιο πρέπει να τοποθε-
τηθεί ένας εμπειρογνώμονας για τα ανθρώπινα δικαιώματα ο οποίος θα εργάζεται αποκλειστικά στην υπηρεσίατους· καλεί τους εν λόγω Εκπροσώπους να εγείρουν συστηματικά θέματα ανθρωπίνων δικαιωμάτων κατά την εκτέ-
λεση των καθηκόντων τους·
*
* *
122. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή καθώς και
στις κυβερνήσεις και τα κοινοβούλια των κρατών μελών, των υπό ένταξη και των υποψηφίων χωρών, στα Ηνωμένα
Έθνη, το Συμβούλιο της Ευρώπης, τον ΟΑΣΕ, τις κυβερνήσεις των χωρών που αναφέρονται στο παρόν ψήφισμα,
καθώς και στα γραφεία των κυριοτέρων ΜΚΟ για τα ανθρώπινα δικαιώματα που εδρεύουν στην ΕΕ.7.12.2006 C 297 E/356 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL